
Segundo edicion di Sisters Summer Camp Aruba a enfoca riba tema di termento 


Durante 
temporada 
di 
vakantie 
tin 
diferente 
summer camps organisa 
pa muchanan, y un di e 
summer camps aki ta Sis- 
ters Summer Camp or- 
ganisa pa Daniela Pop. 
Pop ta conta di con el a 
yega na e idea pa organisa 
e summer camp aki y e 
tema di enfoke pa e edi- 
cion aki di e camp. 


Pop a splica cu el a bin cu e 
idea na 2020 durante pan- 
demia di COVID-19 pa bin 
cu e camp Sisters Summer 
Camp Aruba cu ta pa mucha 
muhe di 4 pa 10 aña di edad 
y ta enfoca ariba yuda nan cu 
nan confiansa y pa nan dem- 
ostra nan talento. 


Esaki ta e segundo edicion di 
Sisters Camp Aruba. Pop ta 
biba den exterior pa motibo 
di su estudio, pero el bin 


vakantie Aruba pasobra e ta 
un meta di dje pa por yuda e 
muchanan a traves di e camp 
aki. 


El a conta cu e aña aki el a 
bin cu e idea pa enfoca ariba 
e tema di bullying. Den pas- 
ado el a traha cu Telefon pa 


Hubentud y el a tuma con- 
tact cu Shurman Milliard di 
Telefon pa Hubentud pa uni 
na e camp y duna charla na e 
muchanan. 


Un total di 15 mucha a par- 
ticipa den e camp e aña aki. 
Prome aña, Pop a indica, aba- 


tin 40 mucha cu a participa, 
pero esey ta debi na cu el a 
cuminsa cu promocion di e 
camp mas tremapn y e aña aki 
el a cuminsa laat. 
Shurman Milliard di Funda- 
cion Telefon pa Hubentud a 
remarca cu como fundacion 
nan ta haya hopi importante 
pa participa den e diferente 
summer camps. “Ta hopi 
importante pa tin e curason 
y afinidad pa traha cu e ho- 
bennan cu tin dilanti di bo 
y den e grupo aki nos a wak 
esey hopi bon bin back,” el a 
indica. 


El a splica cu nan momen- 
to cu e fundacion a wordo 
acerca pa duna un tiki mas 
informacion tcoante di ter- 
mento nan a haya esey hopi 
un aspecto hopi importante. 
“Naturalmente e ta leuk pa 
laga e muchanan bin hunto, 
pero tambe bo mester laga e 


muchanan haya e oportuni- 
dad pa siña algo y termento ta 
un topico hopi importante,” 
el a enfatisa. 


El a conta cu e biaha aki, 
hunto cu Daniela Pop y Sis- 
ters, Telefon pa Hubentud a 
haya un oportunidad pa duna 
informacion y e muchanan 
mes a wak un pelicula cortico 
tocante di termento. Despues 
cu nan a wak e pelicula, el a 
sigui splica, nan a duna mas 
informacion cu ta relaciona 
na loke nan a wak den e pelic- 
ula. 


“Asina e trabao hunto a bira 
asina tremendo cu no sola- 
mente e grupo aki, pero otro 
summer camps cu tambe 
Telefon pa Hubentud ta 
apoya y ta stimula pa asina e 
hobennan haya mas beneficio 
den e temporada di vakantie 
aki tambe,” el a finalisa. 


E medidanan fiscal cu a introduci caba no ta suficiente... 
IMF: Mester introduci BTW 


Mester introduci mas me- 
dida den politica pa logra 
e meta di gobierno pa 
balans fiscal, mientras ta 
crea espacio pa mas in- 
version publico. Bao di e 
baseline di e staff, e me- 
didanan di impuesto in- 
troduci recientemente no 
ta suficiente pa logra e 
metanan presupuestario y 
ta bay rekeri mas medida 
pa aumenta entrada y re- 
duci gasto recurente. Esa- 
ki segun e Staff Report pa 
Consulta Articulo IV 2023 
di Fondo Monetario Inter- 
nacional (IMF). 


Specificamente, IMF ta bisa 
cu ta necesario: 
Mobilisacion di entrada: Por 
genera entrada adicional door 
di introduci VAT (BTW) pa 
reemplasa e sistema di im- 
puesto indirecto. Tin espacio 
pa mehora administracion di 
impuesto y aduana door di 
aumenta digitalisacion, im- 
pone castigo financiero riba 
evasion, mehora transparen- 
cia, y aumenta auditoria basa 
riba riesgo. Un evaluacion 
diagnostico di administra- 
cion di impuesto (TADAT) 
lo yuda desaroya un plan di 
reforma mas comprensivo. 


Contene medida di salario: E 
eliminacion di e recorte den 
salario di sector publico cu 
a keda implementa durante 
Covid-19 mester ta compaña 
pa e eliminacion di varios 


suplemento di salario (por 
ehemplo overtime, bonus y 
uitkering.) 


Racionalisacion di gasto riba 
bienes y servicio: Un Revi- 
sion di Gasto Publico ta spera 
di keda ehecuta pa Banco 
Mundial, cu ta bay yuda in- 
forma esfuersonan pa elimina 
gasto di prioridad abao. 


Simplifica transferencia na 
empresanan estatal (SOE). 
Esfuersonan ta necesario pa 
mehora e prestacion di SOE 
y reduci e transferencianan 
na e entidadnan aki ( por 
ehemplo prijs cu ta permiti 
recuperacion di costo y me- 
horacion den eficiencia di 
SOE). 


Reforsa e safety net social: 
Mehoracion di proteccion 
social ta importante pa facil- 
ita reformanan fiscal. Mester 
establece un sistema pa lansa 
sosten temporal y enfoca riba 
hogarnan vulnerable den caso 
cu tin mas shock na prijs di 
cuminda y fuel (por ehemplo 
door di institucionalisa un 
sistema di sosten di entrada 
enfoca, similar na esnan cu a 
introduci durante pandemia.) 


Bao di un scenario di politica 
activo, e medidanan adicional 
aki lo yuda logra e metanan 
fiscal di gobierno a termino 
medio. E surplus fiscal lo 
mester aumenta cu 0.5 por- 
ciento di GDP na 2023, me- 


diante aumento di cumpli- 
mento cu impuesto indirecto 
(0.2 porciento di GDP) y 
reduccion di gasto riba bi- 
enes y servicio (0.2 porciento 
di GDP.) Racionalisacion di 
subsidio na hogarnan (0.1 
porciento di GDP), reforsa e 
safety net social, y reduccion 
di transferencia na SOE (0.2 
porciento di GDP) lo sostene 
e metanan a medio tempo 
(treciendo debe bao di 70 
porciento di GDP pa 2028) 
mientras ta permiti pa un au- 
mento den gasto capital. 


E sistema di pension ta crea 
riesgo fiscal a termino largo. 
Den ausencia di mas refor- 
ma, ta spera cu e sistema di 


pensioen ta bay cuminsa core 
deficit cuminsando rond di 
aki cinco pa seis aña, caban- 
do cu su reservanan pa mita 
di decada 2030. Esaki a pesar 
di esfuersonan den pasado 
pa mehora e situacion finan- 
ciero di sistema di pensioen. 
Restauracion di balans actu- 
arial den e sistema lo rekeri 
un tasa di contribucion mas 
halto y/pf un tasa di reem- 
plaso menor. 


Un marco di politica fis- 
cal a termino medio lo yuda 
duna prioridad na gasto y 
hancra e caminda pa reduc- 
cion di debe. Autoridadnan 
a haci progreso den mehora 
maneho financiero publico 


y transparencia fiscal y ta den 
proceso di establece metanan 
fiscal a termino medio. Un 
marco di presupuesto a ter- 
mino medio (MTBF) bon 
diseña – guia pa un anker 
di debe y clausulanan di es- 
cape predetermina – lo yuda 
duna forma na prioridadnan 
strategico, hancra especta- 
tiva, y guia e desaroyo di e 
presupuesto anual den un 
manera cu ta consistente cu 
obhetivonan 
macro-fiscal 
mas amplio. Esaki tambe lo 
permiti autoridadnan comu- 
nica miho nan plannan fis- 
cal a termino medio, y door 
di cumpli cu e metanan, de- 
mostra nan compromiso cu 
disciplina fiscal. 

Gunnar Bracelly tocante proyecto pa cria pisca riba lama habri: 
“Haci di e forma corecto, open-ocean aquaculture ta hopi positivo” 


E siman aki, Bon Dia Aru- 
ba a tene un entrevista cu 
Gunnar Bracelly, funda- 
dor di Petros Aquaculture 
Operations VBA, cu reci- 
entemente a hala atencion 
pa nan plan pa introduci 
un criadero di pisca den 
lama habri di Aruba. 


Bracelly a cuminsa conta cu 
e ta considera su mes un am- 
bientalista, e ta stima lama 
y bida marino, ta duik y ta 
pisca. “Sigur mi no kier trece 
algo pa nos pais cu ta bay [tin 
impacto] negativo riba nos 
naturalesa. Pues mi tin tur 
e boxnan cu mi cu check pa 
mi sigura cu no ta bay con- 
tamina. Tin asina tanto white 
papers cu ta mustra pakico 
open-ocean aquaculture ta 
nos futuro pa loke ta aquacul- 
tura mundial,” el a bisa. 


Segun The Guardian den 
su articulo titula “Offshore 
fish farms: a new wave of 
food production … or the 
‘wild west’ of ocean pollu- 
tion?”, tin e posibilidad cu e 
criaderonan riba lama habri 
por alivia presion riba pobla- 
cionnan di pisca salvahe. “Na 
1974, como 10% di stock di 
pisca den lama mundial ta- 
bata siendo extermina de- 
masiado rapidamente pa e 
especienan por a reemplasa 
nan mes, segun Organisacion 
di Nacionnan Uni pa Cum- 
inda y Agricultura, Pa 2017, 
e proporcion aki a aumenta 
na 34%. Ta mira e ubicacion 
den lama habri como algo 
positivo, pasobra e corien- 
tenan mas fuerte por dilui 
desperdicio y evita e degra- 
dacion di costa cu hopi biaha 
ta mira den e criaderonan 
ubica den bahianan y estu- 
arionan.” Sinembargo, segun 
The Guardian, “e atractivo ta 
e promesa di produccion di 
pisca sostenible.” 


Igualmente, National Geo- 
graphic a publica su articulo 
titula “What is aquaculture? 


It may be the solution to 
overfishing.” Den esaki, ta 
bisa cu aquacultura “ta e in- 
dustria pa produccion di pro- 
teina creciendo mas rapida- 
mente,” agregando cu “mas 
cu 50 porciento di cuminda 
di lama na mundo ta bin di 
aquacultura.” 
Den e articulo, Daniel Ben- 
etti, director di aquacultura 
na Universidad di Miami, ta 
comenta cu “e debate a caba. 
[Aquacultura] t’ey pa keda.” 
Mientras sobrepesca ta me- 
nasa awanan mundial y e es- 
pecienan cu ta depende riba 
esaki, aquacultura por ta e 
solucion pa tene piscadonan 
na lama y cuminda riba mesa, 
segun National Geographic. 


Benetti a bisa cu un criadero 
offshore ta cualkier criadero 
estableci den awanan profun- 
do. Esaki ta e forma di aqua- 
cultura mas intensivo pa la- 
bor – cual ta parti di e motibo 
cu tin solo un na Merca, na 
Hawaii, cual ta Blue Ocean. 
Nan tambe ta rekeri proceso- 
nan innovativo pa traha: cria- 
dornan ta usa haulanan rondo 
cu ta parce balanan flotante di 
pisca den net. 


Claro cu e preocupacionnan 
pa medio ambiente no ta sin 
base, y Bracelly ta reconoce 
esaki. E ta bisa por ehemplo 
na Noruega, unda tin aqua- 
cultura den e fjords, “nan ta 
buta tur e haulanan den e ba- 
hianan, no tin hopi stroming, 
tur e desperdicio di e pisca- 
nan ta colecta bao di e net, bo 
ta haya bo cu parasito.” Igual- 
mente, qz.com ta reconoce 
cu “criadero di pisca tin yen 
problema, desde haulanan 
sobrepobla te uso di antibiot- 
ica y cuminda geneticamente 
modifica. Pero den ocean, 
tin mas espacio pa e piscanan 
separa y e contaminantenan 
disolve. Y criadero industrial 
offshore tambe ta duna e 
cantidad di pisca salvahe un 
chens pa recupera.” 


Ta p’esey Bracelly ta bisa cu 
e tin 15 aña studiando open- 
ocean aquaculture. For di 
2007 a cuminsa cu SeaSta- 
tion, prome cu InnovaSea a 
cumpra nan, “pero pa mi, e 
temporada ey e tecnologia 
no tabata avansa suficiente. 
E tabatin su potencial, pero 
e no tabata cla,” Bracelly a 
splica. Sinembargo, e ta bisa 
cu semper e ta kere cu mester 
produci algo. “Produciendo 
algo na un isla ta masha difi- 
cil. Nos tin aworaki ongeveer 
70 miya cuadra di superficie. 
Si bo coy 12 miya cuadra di 
awa teritorial, nos tin casi 400 
miya cuadra di lama teritorial. 
Ya nos no ta bezig ta cultiv’e, 
of purba di pon’e traha pa nos 
pais manera nos ta ‘slice and 
dice’ e delaster pida chikito 
[riba tera.]” 


Bon Dia Aruba a nota sinem- 
bargo cu e awa teritorial di 
Aruba, parti ta cay den e Zona 


Economico Exclusivo (EEZ), 
cual ta maneha pa Hulanda. 
Pero segun Bracelly, “nos no 
tabata kier a bay den e EEZ.” 
E EEZ ta entre e islanan di 
Caribe y ta pafo di 12 miya 
nautico, mientras dentro di e 
12 miya nautico aki ainda ta 
teritorio di Aruba. Bracelly ta 
enfatisa cu e intencion ta pa 
desaroya e teritorio cu ta di 
Aruba. 
“Ora bo bini back riba un 
aquacultura riba su mes, anto 
bo mira tur e blue ocean cu 
tin eyfo, bo ta papia di Blue 
Economy y tur locual ta 
biniendo. Nos ta bay yega 
9 biyon hende pa aña 2050 
ongeveer, mester di mas pro- 
teina. Mundo no por keda 
cria baca di e manera cu nos 
ta criando baca of porco. No 
tin suficiente, y tur esaki ta 
2D. Pero ora bo pensa Blue 
Economy, offshore aquacul- 
ture, bo no mester di e me- 
sun oppervlakte, pasobra bo 
ta den 3D. Bo ta creando ta 
proteina den un punto di bi- 
sta 3D, esaki kiermen cu nos 
por escala.” 
Bracelly ta señala cu mirando 
mas leu di nos frontera ter- 
estre, ainda tin un teritorio cu 
ta hasta 7 biaha mas grandi cu 
por usa pa mehora nos segu- 
ridad di cuminda, diversifica 
economia, bin cu un indu- 
stria nobo, y crea cupo di tra- 
bao pa expertonan den bida 
di lama. E ta enfatisa cu mes- 
ter ta un negoshi sostenible. 


Otro preocupacion pa cu 
medio ambiente ta e posi- 
bilidad cu e piscanan cu ta 
cria por tin un impacto riba 
e poblacionnan di pisca en- 
demico. Bracelly a splica cu 
esey ta e motibo cu a scoge 
e Red Snapper, cual ta un 


especie endemico na Aruba, 
y e ta enfatisa cu e idea ta pa 
bin cu pisca organico, pues 
si e piscanan ta sali huy for 
di e criadero, y nan broei cu 
e poblacion local, esaki no lo 
tin en principio un impacto 
negativo. Ademas a scoge un 
pisca di awa cayente cu lo ta 
mas resiliente pa cambio cli- 
matico. Igualmente, e pisca 
aki ta un “schooling fish” cu 
semper ta hunto, pues tambe 
ta ideal pa ta den un haula. 


Tambe el a splica cu e Sea- 
Stations di InnovaSea, cual 
ta nan proveedor, ta usa tec- 
nologianan hopi avansa. A 
haci estudio cu ta mustra cu 
animalnan no ta keda atrapa 
den e wairanan pasobra “den 
e tecnologia aki e cabuyanan 
ta strak, mester tin tension 
pasobra bo no kier pa e zwaai 
bay bin.” Tin sensornan di 
stress riba tur e sistema, no 
tin net cu ta flota den awa. 
E net ta traha di un material 
special pa no tin crecemento 
riba dje cu lo por trece para- 
sito cu lo stress e pisca y baha 
e calidad. 


Igualmente, e tecnologia ta 
yuda monitoria e bienestar di 
e pisca, cual Bracelly ta bisa ta 
importante pa sigura e cali- 
dad di e producto puramente 
desde e punto di bista di ne- 
goshi. “Mas contento e pisca 
ta, miho e ta. P’esey tin e cori- 
ente di Caribe cu ta sali for di 
Brazil, pasa door di Trinidad, 
islanan ABC despues bay 
golfo di Mexico, e coriente ey 
ta trece hopi oxigeno. Nos a 
haci hopi test caba cu ta mus- 
tra cu esey ta bon pa e pisca.” 


Bracelly ta splica cu e tecno- 
logia cu ta usa tambe ta mon- 
itor cuanto cuminda e pisca ta 
consumi pa asina por sigura 
cu no ta duna di mas, y na ki 
momento mester duna nan 
cuminda tambe, asina evitan- 
do contaminacion innecesa- 
rio. Y pa loke ta trata e cum- 
inda mes cu ta duna e pisca, 
ta busca cuminda di calidad 
cu ta specifico pa e especie, y 
por mira precies kico tin den 
e cuminda, y si a cultiva esaki 
sosteniblemente. 
Tambe ta monitor e manera 
con e pisca ta landa pa check 
si e ta sinti bon, si e tin stress 
prome cu e pisca bira malo. 


“Haci di e forma corecto, 
criadero den lama habri ta 
asina positivo,” segun Bra- 
celly. 


Potretnan di InnovaSea. 

Kiwanis Club of Palm Beach ta anuncia e di tres edicion di Ride 4 Kids 


Ayera mainta a tuma luga 
un conferencia di prensa 
na unda Kiwanis Club of 
Palm Beach a anuncia e 
di tres edicion di e evento 
Ride 4 Kids, pa recauda 
fondo pa yuda muchanan 
den necesidad cu e pago 
di nan schoolgeld pa aña 
escolar 2023-2024. 


Rothmar Coenraad di Ki- 
wanis Club a splica cu e aña 
aki e evento ta bay ta mas 
grandi danki na e apoyo di 
dos partner cu ta yuda cu 
esaki. “Nos ta sumamente 
contento cu un biaha mas nos 
por ta realisando esaki y ainda 
mas contento pasobra e biaha 
aki nos no ta hacie nos so, 
nos ta haciele cu dos partner 
cu a kere den e proyecto pa 
haci esaki mas grandi pa bay 
na e siguiente fase, Guardian 
Group y FLY Studio,” el a in- 
dica. 


Ride 4 Kids ta bay tuma luga 
dia 20 di augustus y manera 
e dos añanan anterior, e aña 
aki tambe ta bay tin gruponan 
di ciclista cu lo bay core un 
trayectorio di 150 km, 100 
km, 75 km, 50km y 25 km. 


Coenraad a sigui splica cu for 
di e prome edicion di e even- 
to, e grupo primordial cu ta 


participa ta e miembronan di 
Kiwanis Club. E proyecto a 
inicia den temporada di CO- 
VID-19 na unda no tabatin 
ningun fundraising ni tam- 


poco niun manera pa yuda 
comunidad y como un grupo 
di miembro activo, Kiwanis a 
dicidi pa haci algo pa nan mes 
y tambe pa e muchanan. 


E aña aki e idea a keda mes- 
cos, e grupo primordial ta 
e miembronan di Kiwanis 
Club, pero tin un cantidad di 
otro ciclista tambe cu a uni e 
aña aki pa haci e evento mas 
grandi. 


Coenraad a anuncia tambe 
cu e aña aki tin un proyecto 
adicional pa loke ta e evento 
di fundraising, cual ta e spin- 
ning marathon, Spin 4 Kids. 
El a splica cu nan a acreca 
FLY Studio cu ta conoci den 
loke ta spinning na Aruba pa 
uni na e bunita causa aki. 


E meta di e fundraising ta pa 
yuda e muchanan di e comu- 
nidad. E aña aki, mescos cu 
e aña anterior, e meta prin- 
cipal ta pa yuda e mayornan 
cu ta pasa den necesidad pa 
paga e schoolgeld pa asina e 
muchanan por bay scol sin 
niun dolor di cabes. 


“Nos meta ta pa yuda mas cu 
100 mucha manera aña pasa 
y sigur cu nos lo bay logra 
esaki. Aña pasa nos a logra 
yuda casi 130 mucha paga 
nan schoolgeld pa asina nan 
por cumpli cu nan aña esco- 
lar sin niun problema. Esey ta 
bay ta e meta di Ride 4 Kids y 
Spin 4 Kids pa e muchanan, 
netamente pa e cos mas im- 


portante cu ta educacion di e 
mucha,” el a remarca. 


Michelle de Groot di Guard- 
ian Group Fatum a indica cu 
nan contento di por forma 
parti di e proyecto y apoya 
e bunita causa aki. “Nos ta 
sumamente contento di por ta 
parti di e proyecto aki. Prim- 
eramente claro nos ta apoya 
e causa yuda e muchanan cu 
schoolgeld, un causa hopi 
importante y esey ta un di e 
cosnan cu a atrae nos na e ini- 
ciativa aki,” el resalta. 


El a agrega cu manera ta con- 
oci nan ta apoya deporte, pero 
tambe e parti di conscientisa- 
cion di seguridad ya cu ta bay 
tin ciclistanan ariba caminda 
y e parti di seguridad ta hopi 
importante pa nan. 
“No solamente di e parti 
di automobilistanan, pero 
nos kier conscientisa pa e 
ciclistanan, pa e otro hen- 
denan cu ta haci uso di e 
careteranan, sea ta ciclista, 
hende cu ta core, peatonnan, 
pa nan tambe ta consciente 
di hacie na un manera sigur. 
Esaki ta parti nan cu nos ta 
haya hopi importante pa trece 
dilanti y pa e motibo ey nos ta 
apoya e iniciativa aki 100%,” 
el a remarca. 


Jennifer Aldridge, propietaro 
di FLY Studio, tambe ta hopi 
contento di forma parti di 
e proyecto aki. “Mi ta super 
emociona di traha cu Guard- 
ian Group y Kiwanis pa haci e 


prome Spin 4 Kids. Nos kier 
keda cune tur aña, dus esaki 
ta e prome y e ta bay e inicio 
di algo hopi great y mi ta su- 
per emociona,” el a expresa. 


Pa esnan cu ta interesa pa 
yuda cu un donacion, Coen- 
raad a splica cu riba e red- 
nan social di Kiwanis Club 
of Palm Beach Aruba tin un 
link caminda por click y haci 
un donacion. E donacion ta 
bay den forma di algo pa km. 
Por ehemplo, por desafia un 
persona cu ta bay core 100 
km cu un 1 florin pa km y na 
momento cu e ciclista cumpli 
cu esaki, automaticamente 
e persona ta contribui cu un 
donacion di 100 florin. “Tur 
tiki ta yuda. Di boso ayudo 
nos ta haci esaki,” el a en- 
fatisa. 


Pa e parti di Spin 4 Kids, el a 
indica cu si ta desea di forma 
un grupo di colega, famia of 
amigo, por haci esaki pa par- 
ticipa den e spinning mara- 
thon di cuater ora. E por ta 
un grupo di cuater y cada 
hende ta spin 1 ora, un grupo 
di ocho y cada hende ta spin 
30 min of e por ta un solo 
persona cu por spin tur cua- 
ter ora. 


Pa mas informacion ariba e 
maneranan pa haci donacion 
y tocante e evento di Ride 4 
Kids y Spin 4 Kids, por tuma 
contacto cu Kiwanis Club of 
Palm Beach Aruba a traves di 
medionan social. 

Emily-anne Andrews, Miss Teen Aruba International 2023: 
“Na final e tabata un experiencia bunita cu mi sa cu mi a 
duna tur di mi banda p’e” 


Dia 22 di juli a tuma luga 
e certamen Miss Teen 
Aruba International 2023. 
Durante e anochi aki, e 
hobencita 
Emily-anne 
Aishme Andrews, cu awe 
4 di augustus ta cumpli 18 
aña di edad, a keda corona 
como e embahadora di 
beyesa hubenil di Aruba. 


Den un entrevista cu Bon 
Dia Aruba, Emily-anne ta 
conta di su mes, su experi- 
encia den e certamen y kico 
el a siña durante e temporada 
di diferente actividad-, semi- 
nario- y tayernan cu e candi- 
datanan a ricibi prome cu e 
gran anochi final. 


Actualmente Emily-anne ta 
studiando na EPB San Nico- 
las y esaki lo ta su ultimo aña, 
examen klas, sector econo- 
mie. E ta describi su mes 
como un persona hopi social 
y carismatico cu gusta bay 
lama, baila canta y cu gusta e 
mundo di moda, pero prome 
cu tur cos Emily-anne gusta 
pasa tempo cu su famia. 


Su participacion den e certa- 
men a bira realidad danki su 
mama, ken ta e persona cu 
a motivele pa participa. “E 
persona cu a motiva mi pa 
drenta Miss Teen Aruba In- 
ternational ta mi mama. E la 
puntra mi si mi ta interesa pa 
drenta Miss Teen Aruba In- 
ternacional y awor danki na 
su pregunta mi a logra gana 
e corona y mi ta Miss Teen 
Aruba International 2023,” el 
a conta. 
Esaki ta algo completamente 
nobo pa Emily-anne, nunca e 


no a participa den un certa- 
men di beyesa anteriormente. 
“Un experiencia unico y in- 
olvidabel,” el a remarca. 


Pa loke ta su preparacion, el 
a conta cu e tabata un expe- 
riencia hopi bunita cu dia y 
anochinan largo pero cu hopi 
entusiasmo. “Na final e taba- 
ta un experiencia bunita cu 
mi sa cu mi a duna tur di mi 
banda p’e,” el a indica. 


Su experiencia durante e cer- 
tamen, Emily-anne a sigui 
conta, tabata algo hopi bunita 
y un momento unico y in- 
olvidabel. Loke el a gusta di e 
certamen ta cu no solamente 
e candidatanan ta siña di un 
concurso di beyesa, sino cu 
tambe nan ta siña conoce nan 
mes y siña di nan mes. 


Danki na su bunita experi- 
encia cu Miss Teen Aruba 
Internacional, Emily-anne lo 
recomenda otro hobennan pa 
participa den e certamen, cu 
no ta solamente un certamen 
di beyesa, pero ta hopi mas 
cu esey.“Si mi lo recomenda 
un otro hoben pa participa 
den e concurso aki, como cu 
e lo yuda e hoben no simple- 
mente den beyesa y moda so, 
pero tambe bo mes como un 
persona,” el a enaftisa. 


Por ultimo Emily-anne su 
mensahe pa hobennan di 
Aruba: “Mi mensahe como 
embahadora di beyesa ta; tur 
loke bo kier ta bo ta caba bo 
simplemente ta riba e camin- 
da pa descubri loke bo kier 
bira.” 

Minister Endy Croes: 
A dialoga cu DOW tocante diferente proyecto di asfalt na scol y palo 
marga 


Recientemente, Minister 
di Enseñansa y Deporte a 
reuni cu Sr. Marlon Croes 
y Sra. Zuraima Delle di 
Dienst Openbare Werken 
(DOW) pa trata diferente 
proyecto importante. Du- 
rante e reunion a dialoga 
brevemente di proyecto 
cu tin pa Sint Aloysius 
School y Colegio Laura 
Wernet-Paskel. Aña pasa 
na 
november 
durante 
tratamento di presupues- 
to di Gobierno di Aruba a 
bin cu cambio pa fondo. A 
aloca fondo pa asfalt pa e 
scolnan den necesidad. 


Den vakantie Dienst Open- 
bare Werken Aruba (DOW) 
a inicia cu diferente trabou, 
entre otro, na scol basico Co- 
legio Laura Wernet Paskel na 
Santa Cruz, unda cu speel- 
plaats di scol tabata den mal 
condicion, caminda cu cu e 
muchanan cada bes tabata 
herida na curpa momento cu 
nan cay. E siman aki DOW 
a drecha ful e speelplaats y 
pone asfalt nobo riba e speel- 
plaats di scol. Despues di 


esaki, DOW lo sigui dilanti 
di Colegio Felipe B. Tromp, 
unda cu e parkeersplaats lo 
haya asfalt y despues di esaki 
lo finalisa cu e trabounan di 
Sint Aloysius. Manera ta con- 
oci, Sint Aloysius ta den e fase 
final di renobacion. Ta plani- 
fica pa renoba e speelplaats 
completo di e scol prome cu 
e team di Sint Aloysius por 
muda den nan edificio com- 
pletamente renoba pa aña es- 
colar 2023-2024. 


Fuera di esaki, a dialoga to- 
cante e pista di Palo Marga 


International Raceway. Nan 
a reuni cu Sr. Kurt Johnson 
di Total Venue Concepts, un 
profesional den e preparacion 
di pista di “drag racing” na 
Merca cu a traha un rapport 
final di e pista di Palo Marga. 
Tambe, tabata tin varios re- 
union previo cu Arubaanse 
Wegenbouw, kende final- 
mente a presenta tres (3) 
diferente oferta na DOW 
basa riba e rapport di Sr. Kurt 
Johnson. E ofertanan ta basa 
riba un asfalt hopi special, esta 
Race Quality Asphalt’, cual ta 
un mix special proponi pa Sr. 


Kurt Johnson. Pues, durante 
e reunion a alinia diferente 
idea pa pone fondo disponi- 
bel pa “recap” e pista di Palo 
Marga. Lo pone un “recap” 
cu un “race quality asphalt 
mix”, cual ta un mix special 
pa e pista di careda. Actual- 
mente, ta cuadrando cu tur 
partner pa trece un machine 
di exterior pa por realisa e tra- 
bou aki. 


Tambe, lo tin un experto 
di Hulanda cu Arubaanse 
Wegenbouw 
Maatschappij 
y DOW lo trece pa hunto 


por pone un pista di calidad 
y acredita pa e proximo 15 
añanan. Tur esaki ta den pl- 
anificacion. Lo tin un otro re- 
union den e luna di augustus 
di e aña aki cu tur stakehold- 
ers pa entrega un plan final 
pa asina cuminsa cu con- 
struccion otro aña na januari. 
Minister Endy Croes ta hopi 
contento con e proceso ta 
canando. Unabes cu tin mas 
adelanto di e proyecto aki, lo 
trece e desaroyonan di e pista 
di Palo Marga pa Pueblo di 
Aruba. 


Minister Rocco Tjon: 
Ekipo di Tourism Oriented Police a ricibi cuater bais nobo pa eleva siguridad 
den centro di ciudad di Oranjestad 


Diaranson mainta, Min- 
ister di Husticia y Asun- 
tonan Social sr. Rocco 
Tjon, tawata presente na 


Tribike Aruba, caminda 
a haci e entrega oficial 
di e cuater baisnan elec- 
trico nobo, pa e ekipo di e 


Tourism Oriented Police 
(TOP) di Cuerpo Poli- 
cial. E aspecto bunita di 
e proyecto aki ta, cu esaki 
a wordo ehecuta a base di 
e peticion di e Agentenan 
Policial mes. 


Manera ta conoci, algun 
luna atras nos a bishita tur e 
wardanan di Polis, caminda 
e Agentenan Policial mes por 
a trece padilanti nan preocu- 
pacionnan, necesidadnan y 
recursonan cu nan tin mes- 
ter di dje pa por eherce nan 
trabou debidamente y asina 
brinda un miho servicio na 
nos comunidad. E baisnan ta 
un di e puntonan cu a wor- 
do treci padilanti door di e 
propio Agentenan Policial, y 
manera semper a bin ta bisa, 
e presupuesto ta brinda su- 
ficiente espacio pa por adkiri 
materialnan cu Cuerpo Poli- 
cial ta indica cu tin mester di 
dje. 


E baisnan aki ta bay wordo 
uza door di e ekipo di TOP, 
pa eleva siguridad den centro 
di ciudad na Oranjestad, di e 
forma aki nos por wak cu tur- 


ismo ta keda subi, mas barco 
crusero ta yega Aruba, hopi 
bishitante den e area di e cen- 
tro di ciudad, pa cual motibo 
e baisnan aki ta sumamente 
importante. 


Importante pa menciona cu 
e proyecto aki ta un exten- 
sion di e proyecto di camara 
di siguridad, cual manera ta 
conoci a wordo aproba reci- 
entemente pa asina ekipa ful 
e centro di ciudad di Oran- 
jestad cu camara pa eleva 
siguridad. Cu e adicion di 
e baisnan aki, e Agentenan 
Policial lo bay ta hopi mas 
mobil y mas presente den e 


centro di ciudad, garantisan- 
do asina e siguridad no sola- 
mente pa nos bishitantenan 
pero tambe pa comunidad y 
e comerciantenan den centro 
di Ciudad. Nos ta ta suma- 
mente contento cu e entrega 
oficial di e baisnan a tuma 
luga cu henter ekipo di TOP. 


Mi kier duna danki na Dios pa pone Maestro 
Benjamin den mi caminda. Mi nomber ta 
Roland Maduro y mi fecha di nacimento 
ta 27 di januari 1974. Ami tawata un homber 
didi hopi salud y suerte, pero di un anochi pa dia mi a perde tur 
cos incluyendo mi cas, mi negoshi a bai failliet, mi salud a caba 
completo y mi no tawata compronde di con mi a cuminsa sufri 
di impotencia sexual. Den anochi mi tawata orina hopi y mi 
tawata sin dolor den mi tesculonan. mi no tawata por a tene 
relacion sexual cu mi casa y esei tawata dunami hopi 
berguenza. Mi tawata sin desespera. Mi a tuma un decision 
pa 
pa traha un afspraak cu Maestro Benjamin pa e yudami. Den e 
prome consulta Maestro Benjamin a bisami sin cu ami a bise 
nada cu un hende tawata hasi un bruheria grandi pa caba cu mi 
bida, mi salud, mi negoshi y mi hogar. Pero Maestro Benjamin 
a logra haya e curacion p'ami y a destrui e malesa cu nan hasi 
den mi curpa. Awe mi ta sin manera un homber nobo y 
trankilo paso Maestro Benjamin a dunami mi salud, mi suerte 
yy mi hogar back cu mi a perde. Danki Maestro Benjamin pa 
curami y sanami. Mi ta invita tur hende di Aruba pa yama y 
traha bo afspraak cu Maestro Benjamin paso e ta un homber 
cu hopi conocimento y hopi sabiduria. 
Danki Maestro Benjamin, 641.4186. 
641.4186 

Comprension di pashent ta peticion di HOH: 
Actualmente policlinica Ginecologia pasando den momentonan di escasez 


Como 
Hospital 
nos 
vision ta pa tin cuido 
accesibel pa tur hende sin 
compromete e calidad cu 
tur hende merece. Y nos 
servicio diario ta basa 
riba e fundacionnan di 
nos organisacion cu ta pa 
brinda cuido cu compasion 
y 
hospitalidad. 
Den 
mesun rosea mester corda 
tambe cu pashentnan tin 
nan derecho, pero tambe 
deber pa cu dunadonan 
di cuido y e team di sosten 
pa asina diariamente por 
atende pashent. 


Asina Hospital Dr. Horacio 
Oduber a menciona den un 
comunicado di prensa ayera. 
Nan a continua bisando cu 
e mesun vision aki tambe 
ta valido pa tur policlinica 
unda specialistanan ta mira 
pashent 
riba 
consulta 
y 
pues tambe pa e team di 
policlinica Ginecologia cu 
kier ta accesibel pa tur hende. 
Pero ultimo tempo team di 
policlinica 
Ginecologia 
ta 
pasando den momentonan di 
escasez y awo e tin un efecto 
grandi riba e team completo y 
tambe riba cuido di pashent. 
Siguridad di nos empleadonan 
ta hopi importante banda di 
cumpli cu nos vision como 
organisacion. Nos kier pa 
pashent haya e cuido cu nan 
merece pero no mester lubida 
pa keda cu respet mutuo. 


Policlinica y cifra 


Policlinica Ginecologia desde 
januari 2023 te cu fin di juni 
a mira no menos di 6289 
pashent. Banda di consulta 
pashent, e specialistanan ta 
mira diariamente pashent 
admiti den Hospital. Y tur 
esaki ta wordo dirigi pa e 
team na bali di secretaria cu 
ta atende telefon y alabes ta 
contesta no menos di 200 
mensahe via whatsapp pa 
dia. Un policlinica cu tin 
mester di mas Ginecologo 
cu diferente experticio awo 
ta haya nan mes den un 
situacion mas fastioso ainda 
cu tin consecuencia pa e 
pashent mirando cu pa algun 


luna no ta bay tin suficiente 
ginecologo pa atende tur 
pashent. Pues aworaki lo 
mester wak cua pashent tin cu 
wordo atendi cu emergencia 
y cua pashent por warda un 
rato mirando cu nan situacion 
ta uno di menos di urgencia. 
Un situacion no deseabel 
ni pa pashent y tampoco 
pa Hospital y policlinica 
Ginecologia. 


Situacion actual policlinica 
Ginecologia 
Lamentablemente e escasez 
lo bira mas mirando cu e team 
di policlinica Ginecologia ta 
bisa ayo na dr. Babet Latour 


y dr. Susanne Thys cu a scoge 
pa un reto nobo y alabes dr. 
Sietske Althuisius cu ta baha 
cu su pensioen bon mereci. 
Nos ta gradici nan pa tur loke 
nan a haci pa tur pashent y 
tambe pa nos Hospital y ta 
desea nan tur cos bon pa cu 
nan futuro. Pa sigui brinda 
cuido na tur pashent di 
policlinica Ginecologia lo t’ey 
pa nos pashentnan dr. Daphne 
Moreta 
y 
dr. 
Alejandro 
Garcia. 
E 
puestonan 
di 
ginecologo cu ta habri lo 
wordo yena temporalmente 
cu “waarnemers” te ora logra 
yena e vacaturanan cu tin habri 
a largo plaso. Pashentnan di 


ginecologonan dr. Moreta y 
dr. Garcia lo keda bou di nan 
cuido y tur otro pashent lo 
pasa algun luna bou di cuido 
di diferente “waarnemers”. 
Pues 
lamentablemente 
escogencia di ginecologo por 
lo pronto no lo ta posibel 
manera custumber. 


Con nos por yuda bo 
Nos kier atende tur pashent 
lo miho posibel pues ta splica 
akibou nos forma di traha: 
Pa consulta mester yama 527 
4130 
Number di whatsapp 597- 
4843 ta pa mensahe di texto 
solamente 
cu 
lo 
wordo 
contesta den 24ora (solamente 
haci uzo di whatsapp pa pidi 
receta, herhaal consult y pa 
cancela afspraak) 
E-mail: poli.gynaecologie@ 
hoharuba.com 
ta 
pa 
tur 
pregunta menos pa pidi 
receta, herhaal consult y 
tampoco pa cancela afspraak. 


Mirando e situacion di escasez 
na poli Ginecologia ta pidi 
pashent pa manda un email 
of trece nan verwijsbrief di 
dokter di cas y e peticion aki 
lo bay riba un lista di espera. 
E specialista lo pasa riba e 
lista continuamente y segun 
prioridad/ 
emergencia 
lo 
yama pashent pa un cita. E 
agenda actualmente ta wordo 
maneha pa luna y pues lo 
traha cita cu pashent segun 
prioridad/ emergencia. 


Esfuerso conhunto 
Team completo di maneho 
conhuntamente 
cu 
specialistanan ginecologonan 
ta haciendo nan maximo 
esfuerso pa yena e vacaturanan 
den ginecologia mas lihe cu 
ta posibel pero mester corda 
cu tin scarsedad. E enfoke ta 
pa nos logra yena tur vacatura 
no mas tarda cu 1 di januari 
2024 pa asina un bes mas 
ta accesibel pa tur pashent 
manera ya ta custumber. Un 
biaha mas team di maneho 
di Hospital hunto cu team 
completo di Ginecologia ta 
pidi comunidad comprension 
pa e situacion cu ta pasando 
aden awo y danki pa e 
pasenshi. 

98% di espacio di acomodacion pa refugiado di Ucrania ta actualmente 
ocupa 


(NLTimes) - Tur siman, 
aproximadamente 700 pa 
1,000 persona di Ucrania 
cu ta huy for di e guera 
ta sigui yega Hulanda. E 
mayoria ta yega via Utre- 
cht of Amsterdam. Cu 
mas di 98 porciento di e 
acomodacionnan 
actual 
ta ocupa, e buskeda pa si- 
tio nobo ta sigui a causa di 
e fluho constante. 


Jaap Donker, director di 
Utrecht Safety Region, ken 
tin tempo ta monitor e aco- 
modacion di refugiadonan di 
Ucrania y shelter di emer- 
gencia di solicitantenan di 
asilo di parti di tur region 
di siguridad, a declara cu pa 
1 di januari di 2024 mester 
tin 90,000 luga disponibel. 
Sinembargo, no ta sigur mas 


si e cifra aki lo ta suficiente. 


Den februari, Hulanda taba- 
tin 75,000 luga disponibel pa 
refugiadonan di Ucrania, un 
figura cu a aumenta desde aña 
80,315. 
Aproximadamente 
98.4 porciento di e luganan 
aki ta ocupa. “E ta birando 
sumamente aglomera. Nos ta 
activamente buscando espa- 


cionan nobo di acomodacion. 
E necesidad ta halto,” Donker 
a nota. Tin actualmente mas 
di 100,000 refugiado di Ucra- 
nia cu ta biba den Hulanda. 
Mas o menos un di 5 parti di 
esaki a haya vivienda via in- 
dividuonan priva of institu- 
cionnan manera misanan. 


E acomodacion di refugiado 


tradicionalmente no ta e re- 
sponsabilidad di regionnan 
di siguridad, sinembargo bao 
peticion di Gabinete, nan lo 
asisti te fin di e aña aki den 
busca luga pa e refugiadonan 
di Ucrania. En colaboracion 
cu municipalidadnan, e es- 
fuersonan ta ser haci pa ex- 
pande lo mas posibel y yega 
na 90,000 luga di acomoda- 


cion pa persona cu ta huy for 
di Ucrania. “Loke ta compli- 
ca e situacion ta cu algun edi- 
ficio ta ser reasigna y pa mo- 
tibo aki no por ser usa como 
localidad di acomodacion 
mas. Ademas, algun anfitrion 
priva a yega nan limite. Nan 
tin hopi tempo ta duna hende 
luga pa keda y nan kier stop,” 
Donker a agrega. 


ChristenUnie ta urgi 
gobierno Hulandes responde 
riba morto di migrantenan 
despues di trato cu Tunisia 


(NLTimes) 
- 
Gabinete 
mester papia tocante e re- 
portahenan den aumento 
tocante migrantenan cu ta 
muriendo den e desierto 
na Libya y Tunisia, segun 
ChristenUnie. E aumento 
den morto posiblemente 
ta relaciona cu Union Eu- 
ropeo su trato cu Tunisia, 
cual ta resulta cu e mi- 
grantenan ta ser manda 
back na desierto. 


Te ainda no ta conoci cuanto 
hende a fayece caba den e 
sitio. ChristenUnie su par- 
lamentario Don Ceder y 
Nico Drost kier sa for di e 
Gabinete si nan a ricibi mas 
señal di violacionnan di dere- 
chonan humano y si Hulanda 
of Europa por ser considera 
responsabel pa esaki. E parla- 
mentarionan lo entrega pre- 


guntanan y tambe kier sa si 
Tunisia su accion ta alinea cu 
e acuerdonan y si e miyones 
Europeo cu a priminti lo ser 
inverti den mehora e dere- 
chonan humano. Tambe nan 
kier sa si e gobierno a pone 
un linea unda cu si surpasa 
esaki e trato no ta sostenibel 
mas. 


Ademas di tur esaki, tambe 
nan kier un clarificacion di 
Prome Minister Mark Rutte 
su rol den cera e trato. El a 
bay Tunisia cu e Prome Min- 
ister di Italia y President di 
Comision Europeo Ursula 
von der LEyen pa negocia 
cu e pais su president, Kais 
Saied. 


E Secretario di Estado Bel- 
gico encarga cu asilo, Nicole 
de Moor, ya caba a papia to- 
cante e mortonan aki. El a 
haci yamado na Comision 
Europeo pa monitor dere- 
chonan humano den pais- 
nan Norte Africano. E ta 
inaceptabel cu hendenan ta 
ser laga atras den desierto, el 
a bisa den e corant Belgico 
De Morgen. Ceder y Drost a 
puntra si e gobierno Hulan- 
des lo uni na e yamado aki. 

Mita di residentenan Hulandes ta haya cu evento di Orguyo ta 
“demasiado extremo” 


( N LTi m e s ) — E x a c t a - 
mente mita di residen- 
tenan Hulandes ta pensa 
cu e evento di Orguyo na 
Amsterdam ta demasiado 
extremo y “risque”, segun 
Event Brand Study di tur 
aña pa Hendrik Beerda 
Brand Consultancy y e 
Universidad di Amster- 
dam. Simpatia pa e evento 
a aumenta durante e ul- 
timo aña. 


“Mayoria hende tin paña bisti 
durante e parada di boto,” se- 
gun Hendrik Beerda a conta 
RTL Nieuws. “Pero despues 
di 27 aña, un proporcion 
grandi di Hulandesnan ainda 
tin problema cu Orguyo Am- 
sterdam.” E unico evento cu 
a ser considera mas indecente 
cu Orguyo ta e Feria Karma- 
sutra. 


Beerda a nota cu hendenan 


pafo di Amsterdam ta pensa 
diferente 
tocante 
Orguyo 
compara cu residentenan di 
Amsterdam mes, mayoria bi- 
aha den un perspectiva mas 
negativo. “Residentenan di 
Amsterdam mes a atende e 


evento of conoce hende cu 
a atende. Esey ta haci e ima- 
gen mas compleho,” segun 
Beerda. “Otronan ta conoce 
Orguyo via television, cual 
mas tanto ta mustra e parada 
di boto. Apenas nan ta mus- 


tra algo di e programa di Or- 
guyo.” 


Simpatia pa e evento a au- 
mento durante e ultimo 
añanan. Aña pasa, Orguyo 
Amsterdam sali na di 36 luga 


fuera di 50 pa loke ta trata 
simpatia. E aña aki el a sali 
na di 31 luga. Segun Beerda, 
e cambio di nomber for di 
“Orguyo Gay” pa simple- 
mente “Orguyo” na 2017 a 
hunga un rol. “Si mi compara 
e datonan di tur aña, ta parce 
cu hendenan a cambia nan 
perspectiva tocante evento 
desde cu a cambia e nomber. 
Mi ta sospecha cu esaki tabata 
pasobra a laga e palabra ‘gay’ 
cay.” 


E nomber di e evento a cam- 
bia atrobe pa Queer & Pride 
Amsterdam e aña aki. No 
a publica si esaki a afecta e 
sentimentonan di hende. E 
agencia di consulta di Beerda 
y e Universidad di Amster- 
dam a cuminsa conduci nan 
Event Brand Study tur aña 
desde 2016. E aña aki, mas cu 
11.000 hende a participa. 


Polis Hulandes a comparti detayenan posiblemente jihadista cu lista 
di terorismo Mericano 


(NLTimes)—Polis 
Hu- 
landes a comparti deta- 
yenan di jihadistanan so- 
spechoso y hasta posibel 
jihadistanan cu e Bureau 
di Investigacion Federal 
Mericano (FBI) pa su Ter- 
rorist Screening Database, 
segun Follow the Money 
ta reporta a base di un 
porcion di e database pu- 
blica y informacion ricibi 
for di polis y e Ministerio 
di Husticia y Seguridad 
via un apelacion pa e Acto 
di Gobierno Habri. 


Pasobra polis tambe a com- 
parti detayenan di “posibel” 
jihadistanan, tin un chens 


grandi cu ciudadanonan Hu- 
landes inocente a bay riba e 
lista di vigilancia Mericano 
simplemente pasobra nan a 
bishita famia na Siria of Iraq, 
por ehempel, segun FTM a 
reporta. 


Pa tin bo nomber riba e Ter- 
rorist Screening Database 
por nifica cu paisnan pafo di 
Merca no ta permiti bo dren- 
ta of no ta aproba un visa pa 
bo pasobra bo ta considera 
como un riesgo pa seguridad 
publico. Y frecuentemente ta 
imposibel pa haya sa cu bo 
nomber ta riba e lista, awo 
imagina pa kit’e, FTM a bisa. 
FTM a papia cu un di e per- 


sonanan riba e lista na mei. 
“Tur hende ta bisa: nos no sa 
nada, nos no por mira nada 
y nos no por bisa bo,” segun 
nan. Nan nunca a ser sospe- 
cha di ta un terorista pero si ta 
sigui haya nan mes den prob- 
lema na frontera. 


Siman pasa, Minister di Hus- 
ticia Dilan Yeşilgöz diripi- 
ente a anuncia den un carta 
pa parlamento cu durante e 
maneho di e peticion di FTM 
pa e Acto di Gobierno Habri, 
el a descubri cu “den pasado, 
data for di e lista LOP di polis 
a ser comparti cu e Terror- 
ist Screening Center (TSC) 
di e FBI pa e beneficio di e 


Terrorist Screening Database 
(TSDB).” E lista LOP ta un 
provee un bista di e Polis Na- 
cional riba hendenan 12 aña 
bay ariba cu a bay Siria of Iraq 
posiblemente pa participa 
den conflicto eynan. Tambe 
esaki ta inclui nombernan di 
hende cu posiblemente ta- 
batin e intencion pa bay na 
e area di conflicto, hende cu 
por a yuda otro yega eynan, y 
posibel reclutadonan. 


Minister Yeşilgöz no a bisa si 
tur nomber den e lista LOP 
a ser comparti cu e FBI, pero 
empleadonan di polis a conta 
FTM cu polis a comparti e 
lista completo cu autoridad- 
nan Mericano te cu 2018. 


Exactamente cuanto hende ta 
afecta no ta conoci. Na april 


2018, tabatin casi 440 hende 
riba e lista LOP, incluyendo 
40 mucha. E polis a recon- 
oce cu loke por a pasa tabata 
cu nombernan di hende a ser 
poni riba e lista como pre- 
caucion, specialmente den e 
periodo ora hopi a bay pa par- 
ticipa den e conflicto na Siria. 


E consecuencianan di ta den 
e TSDB no ta facil pa cam- 
bia. Ta vitualmente imposibel 
pa un ciudadano Hulandes 
hasta haya sa si nan ta riba e 
lista of no, lubida pa entrega 
apelacion pa ser kita for di 
dje. Polis Hulandes por pidi 
autoridadnan Mericano pa 
kita e nombernan, pero no 
semper nan ta cumpli cu e 
peticionnan aki, FTM a des- 
cubri. 

Colombia ta baha arma pa seis luna contra e ultimo grupo rebelde cu 
e speransa pa crea pas 


(AP) —Colombia y e Eher- 
cito di Liberacion Nacio- 
nal (ELN) a cuminsa un 
periodo di bahamento di 
arma di seis luna cum- 
insando diahuebs como 
parti di un proceso pa crea 
pas permanente entre e 
gobierno y e ultimo grupo 
rebelde den e pais. 


E acuerdo di baha arma, 
anuncia dia 9 di juni duran- 
te discusionnan na Havana, 
ta bin den un tempo unda e 
Colombianonan ta duda cu 
e proceso di pas por trece un 
fin na e insureccion andante 
desde añanan 1960 of para 
e envolvimento di e 5.000 
miembro di e grupo rebelde 
den narcotraficacion. E lider- 
azgo di ELN ta nenga nan en- 
volvimento den e comercio 
di droga. 


E acuerdo tambe a yama 
pa e creacion di un comis- 
ion nacional representativo 
pa discuti un solucion du- 
radero. E prome reunion di 
e Comision di Participacion 
Nacional a tuma luga ayera. 
E bahamento di arma mester 
suspende atakenan entre e 
guerrillanan y e cuerpo poli- 
cial y ehercito Colombiano 
den henter e pais, y por ser 


extende pa januari otro aña si 
tin progreso den e negocia- 
cion di pas. 


Luna pasa a tira culpa riba e 
guerrillanan pa e asesinato 
di tres agente policial riba 
frontera cu Venezuela, e se- 
cuestramento di un sargento 
militar y su yiunan, y varios 
incidente di explotacion. Na- 
cion Uni a anuncia diaranson 
cu el lo desplega un grupo di 
68 observador pa monitoria e 


bahamento di arma. Farhan 
Haq, un vocero pa Secretar- 
ia-General di NU, António 
Guterres, a bisa ayera cu e es- 
fuersonan di pas na Colom- 
bia “ta avansando.” 
Presidente Gustavo Petro, 
ken a tuma oficina como e 
pais su prome lider iskierdis- 
ta, a duna momentum nobo 
na e esfuersonan di pas den 
e pais, y el a logra e acuerdo 
recien cu comandante guer- 
rilla Antonio García durante 


e discusionnan den e capital 
Cubano na juni. 


Petro a pusha pa loke ta yama 
un “pas total” cu lo demobil- 
isa tur e gruponan rebelde cu 
a resta den e pais tambe como 
gangnan di narcotraficacion. 
El a cuestiona si lidernan 
mayor di ELN tin ful control 
di un generacion mas jong di 
comandantenan cu segun e ta 
mas enfoca riba e comercio 
ilegal di droga cu riba meta- 


nan politico. 


Dos fraccion di ELN—e Fr- 
ente Nacional di Guera Ur- 
bano y e Frenta di Guera di 
Norte—a anuncia nan apro- 
bacion di e bahamento di 
arma net prome cu esaki a 
bay den efecto, bisando cu 
nan lo cumpli cu e orden- 
nan di comandante García pa 
cumpli cu e terminonan di e 
bahamento di arma. 


Sinembargo, e lider di ELN 
a adverti cu e grupo ta keda 
cu e derecho pa bringa si nan 
ser ataca. ELN a ser funda 
den añanan 1960 pa lidernan 
di sindicato, studiantenan y 
pastoornan inspira pa e revo- 
lucion Cubano. Ta conoci 
cu tabata hopi dificil pa go- 
biernonan Colombiano den 
pasado purba negocia cu nan. 


Na 2016, gobierno Colom- 
biano a firma un acuerdo di 
pas cu e grupo FARC cu a 
trece un fin na 5 decada di 
conflicto den cual aproxi- 
madamente 260.000 hende a 
muri. Pero violencia a sigui 
afecta hendenan bibando den 
partinan rural di e pais, unda 
ELN ta activo, hunto cu gru- 
ponan di FARC y gangnan di 
narcotraficacion. 


Mexico ta recupera 2 curpa for di Rio Grande, incluyendo un flotando 
cerca di e baricada di boei instala pa Texas 


(AP) 
—Autoridadnan 
Mexicano ta purbando di 
identifica dos curpa des- 
cubri den Rio Grande, 
incluyendo un cu tabata 
flotando den cercania di 
e baricada cu Gobernador 
Gregg Abbott di Texas a 
instala den e riu. 


E Departamento di Asunto 
den Exterior di Mexico a re- 
porta dia 2 di augustus cu a 
descubri un curpa den cerca- 
nia di e boeinan entre Eagle 
Pass y Piedras Negras, Mex- 
ico, diaranson anochi, y in- 
mediatamente a conecta esaki 
na e riesgonan di cual e pais 
a adverti na su ciudadanonan 
prome cu a baricada a ser in- 
stala. Algun ora despues e 
pais a descubri un otro curpa 
5 kilometer leu unda no taba- 
tin boeinan. 


Ambos curpa a ser recupera 
pa autoridadnan Mexicano, 
y e oficina di fiscalia di Co- 
ahuila tabata trahando pa 
identifica nan y determina e 
causa di morto. Mexico a bisa 
cu e Departamento di Salud 


Publico di Texas a conseha e 
consulado Mexicano tocante 
e curpa den bisindario di e 
boeinan. Texas a bisa cu el a 
notifica Mexico despues di 
a ricibi un reportahe di un 
curpa flotando diaranson. 
No tabata claro di esey tabata 


e curpa cu a keda pega den e 
boeinan. 


Mexico y otronan a taha to- 
cante e riesgonan cu e boe- 
inan por tin den un esfuerso 
pa haci’e mas dificil pa mi- 
grantenan crusa bay Merca. E 


Departamento di Asunto den 
Exterior tambe ta di pensam- 
ento cu e baricada maritimo 
ta viola tratonan relata na e 
uzo di e riu y Mexico su so- 
berania. 


Andrew Mahaleris, vocero pa 


Abbott, a bisa den un declara- 
cion diahuebs cu “e gobierno 
Mexicano ta completamente 
robes.” El a bisa cu informa- 
cion preliminar ta indica cu e 
persona a hoga prome cu el a 
yega cerca di e baricada. 


El a bisa cu e Departamento 
di Salud Publico di Texas 
a reporta anteriormente na 
agentenan di inmigracion 
Mericano cu un curpa tabata 
flotando cu e coriente for di 
e baricada den Rio Grande. 
Mahaleris a bisa cu e agen- 
tenan di Texa ta monitoria e 
baricada y no a observa nin- 
gun hende purba crusa desde 
cu esaki a ser instala. 


E baricada a ser instala na juli, 
y ta tin un largura di tres veld 
di futbol. Esaki a ser diseña pa 
haci’e mas dificil pa migrante 
subi riba of landa bao di e 
nan. Hogamento di migrante 
a sosode regularmente den 
Rio Grande. Na comienso di 
juli, prome cu a instala e bari- 
cada di boei, cuatro hende, 
incluyendo un baby, a hoga 
den e riu cerca di Eagle Pass. 

Minister di Cultura a duna reconocimento na Joselito Albertsz 
“Danki pa ta un bon embahador di nos pais Aruba” 


Diasabra ultimo Minister 
Xiomara Maduro tabata 
presente na e celebracion 
di e di 15 aniversario di 
Antonio ‘Joselito’ Albertsz 
como International Chef 
di e prestigioso compania 
Disney. 


E mandatario a hiba un dis- 
curso na unda primeramente 
a gradici Joselito pa e invi- 
tacion y cu ta pa su persona 
un honor di forma parti di e 
bunita celebracion di 15 ani- 
versario. Minister Maduro a 
comparti cu esnan presente 
cu Antonio Albertsz miho 
conoci como Joselito, e con- 
oce for di temporada di scol. 
El a sigui Joselito su carera 
for di tempo cu el a termina 
Aruba Hotel Management 
School e tempo ey na Bush- 
iri Resort y te aworaki cu 
e ta Master Chef na un di e 
restaurantnan mas grandi na 
Orlando Florida. 
Joselito tin un tremendo cu- 
riculo riba diferente tereno 
culinario internacional. El 
a yega di participa na varios 
competencia y exposicion 
culinario na varios pais rond 
mundo manera New York, 
Miami, Houston, Los Ange- 
les, Peru, Colombia, Brazil, 
Corsou y Hapon. E manda- 
tario a accentua cu Joselito na 
tur pais cu el a bishita el a laga 
nan cera conoci cu nos pla- 
tonan crioyo di Aruba y tam- 
be nos bolonan como postre. 
Joselito a traha tambe na 
parkenan di diberticion y 
varios hotel na Orlando. El 
a cuminsa for di Sous Chef, 
Executive Chef, Chef de 
Cuisine y awor como Master 
Chef. Pues un carera impre- 


sionante den mundo culinar- 
io internacionalmente. Esaki 
Joselito a logra cu dedicacion, 
perseverancia, disciplina y 
mas importante pasion cu e 
tin pa su trabou. Esaki ta un 
bon ehempel, inspiracion y 
motivacion pa sigur nos ho- 
bennan, specialmente e stu- 
diantenan di e parti di Culi- 
nario di Hospitalidad y Tur- 
ismo na EPI, cu ta demostra 
cu trabou duro bo ta logra 
realisa bo soño. 


Minister Maduro a trece di- 
lanti cu un bes mas nos ta 
ripara cu nos Pais ta chikito 
na tamaño pero carga na tal- 
ento den por ehempel varios 
rango di deporte, arte, beyesa 
y awor den arte culinario 
tambe. 
E mandatario a extende un 
invitacion na tur Arubiano 
pa ora nan bishita Orlando 
pa bishita e restaurant Crys- 
tal Palace na Magic Disney 
World y asina purba e pla- 
tonan delicioso di nos Mas- 
terchef Arubiano. 
Aruba ta orguyoso cu tin un 
Arubiano ta forma parti di e 
team di e cadena renombra di 
Disney Corporation. 
Minister 
di 
Cultura, 
na 
nomber di Gobierno di 
Aruba a entrega Joselito un 
reconocimento y a gradici’e 
pa promove nos Pais Aruba 
na Orlando y unda cu e bay 
rond mundo. Danki pa ta un 
bon embahador di nos Pais 
Aruba. Y tambe masha danki 
pa semper tin Pais Aruba den 
su curason y bini un rato cas 
bek pa hunto cu nos com- 
parti su experencia culinario 
y celebra su 15 aña como In- 
ternational Chef den un am- 


biente Arubiano. 
E mandatario ta felicita Jo- 
selito pa su 15 aniversario 
y ta desea cu Dios por sigui 
bendiciona Joselito pa e sigui 
celebra mas aniversario yena 
cu exito den su carera. 
Tabata un celebracion masha 
ameno den presencia di Jo- 
selito su famianan y amistad- 
nan. 

Skirbi pa Robert Arends 
Mundo politico den movecion? 


Segun informacion cu ta 
filtra den prensa local tin 
tur sorto di movecion den 
mundo politico na Aruba: 
di sali di partido; di drenta 
partido; di bira indepen- 
diente den Parlamento ; 
di retira y regresa; di bin 
cu partido nobo; di rebiba 
partido etc. 


Pero loke si Aruba mester 
di berdad pa renobacion di 
mundo politico na Aruba ta 
cambionan den ley di elecci- 
on pa democracia real y trato 
igual di “candidato”, di “par- 
tido politico” y di “votador” , 
por funciona a base di deci- 
sion di pueblo votador. 


Cambionan manera: 
1. 
Un Gobierno eligi 
directo pa pueblo luga di ta 
eligi/aproba , manera awor 
aki , pa un mayoria den Par- 
lamento. Pakico? Pa separa e 


poder “ehecutivo” (minister- 
nan ) for di e poder “legisla- 
tivo” (Parlamentarionan ) y 
crea un miho control y mas 
input den trabou di Gobierno 
y di Parlamento. 
2. 
Candidatonan 
riba 


lista di eleccion pa Parla- 
mento no por bira minister. 
Pasobra nan a gaña pueblo pa 
vota pa nan bira Parlamen- 
tario (y no minister) , nan no 
por wordo permiti pa pasa 
screening pa minister di for- 
ma positivo. 
3. 
No 
mester 
limita 
ningun voto di participa 
na reparticion di “zetel” y 
“restzetel” di Parlamento. tur 
partido cu haya voto (maske 
ta un voto so) mester par- 
ticipa cu su cantidad di voto 
na reparticion di “zetel” y 
“restzetel” di Parlamento. Ta 
e cantidad (hopi of poco) di 
voto di cada partido lo de- 
termina si un partido ta haya 
asiento (“zetel” of “restzetel”) 
den Parlamento of no. 
4. 
Tur 
voto 
mester 
conta y wordo conta un bes 
so ora determina cuanto voto 
un partido y cuanto voto per- 


sonal un candidato a haya. 
5. 
Candidato cu mas 
voto personal , riba cada lista 
, ta keda eligi como Parla- 
mentario. No ta permiti pasa 
voto personal di un candidato 
pa otro candidato riba lista. 
Pasobra ta e cantidad di voto 
personal di cada candidato y 
no e secuencia riba lista mes- 
ter determina cua candidato 
ta keda eligi como Parlamen- 
tario. Den caso di empate den 
cantidad di voto “lot” lo di- 
cidi si e candidatonan no yega 
na un acuerdo. 


Sin e cambionan menciona 
, un Parlamentario no por 
bisa—cu boca grandi—cu el 
a keda eligi di forma demo- 
cratico como Parlamentario 
, representante di pueblo , 
pa pueblo votador. Tampoco 
un minister no por gaba cu 
ta pueblo votador a pone cu 


voto den e funcion di min- 
ister (pasobra e no ta eligi pa 
pueblo pa bira minister). 
Turismo y Aruba 
E puntonan esencial cu nunca 
ta sali na claridad pa pueblo: 


•	 
Cuanto	entrada/placa	 


relata na turismo di Aruba ta 
yega Aruba di forma efectivo; 
•	 
Cuanto	entrada/placa	 


relata na turismo di Aruba no 
ta yega Aruba pero ta keda 
den exterior; 
•	 
Cuanto	 placa	 relata	 


na turismo di Aruba , cu ta 
yega Aruba , ta drenta caha di 
Gobierno di Aruba di forma 
directo; 
•	 
Cuanto	 placa	 relata	 


na turismo di Aruba , cu ta 
yega Aruba , ta keda den saco 
di sector priva di Aruba (= 
otro cu caha di Gobierno di 
Aruba); 
•	 
Cuanto	 
placa/gasto	 


relata na turismo di Aruba ta 
sali directo for di caha di Go- 
bierno di Aruba; 
•	 
Cuanto	 
placa/gasto	 


relata na turismo di Aruba ta 
sali directo for di saco di sec- 
tor priva di Aruba. 


Cu tur e cifranan positivo 
tocante turismo di Aruba 
disponibel , cu ta bombar- 
dia pueblo di Aruba cune (te 
fada), no por duna pueblo 
di Aruba—por lo menos den 
porcentahe—un 
indicacion 
con e entrada y gasto nan 
relata na turismo di Aruba 
ta move entre sector priva y 
publico/local y internacional? 


Ministerio Publico: 
Libertad di expresion no ta sin limite 


Media na Aruba ta mescos 
cu comunidad di Aruba 
hopi politisa. No ta basila 
pa expresa na un manera 
ofensivo y humiliante to- 
cante personanan, tocante 
Polis, tocante Landsre- 
cherche, tocante Ministe- 
rio Publico of tocante ken 
cu ta. Libertad di expre- 
sion ta un di e principio- 
nan mas importante di un 
estado di derecho demo- 
cratico. 


Pensamentonan 
cu 
por 
ofende of preocupa otronan 
ta permiti. Di politiconan, 
agentenan policial, recher- 
chenan di Landsrecherche y 
miembronan di Ministerio 
Publico ta wordo spera mas 
cu di cualkier otro ciudada- 
no, pero no ta asina cu nan ta 


pafo di ley. 
Libertad di opinion no ta sin 
limite. Bao condicionnan le- 
gal y estricto libertad di opin- 
ion ta limita. Esaki ta regla 
entre otro den EVRM (Trat- 
ado Europeo pa Derechonan 
Humano). Aki ta trata por 
ehempel di hechonan casti- 
gabel manera agitacion, me- 
nasa y e asina yama articulo- 
nan di insulto. 


E hechonan castigabel aki 
ta para den Codigo Penal di 
Aruba. Agitacion ta ora instiga 
hende pa haci algo cu ta pro- 
hibi. Dor di agitacion un per- 
sona por pone ciudadanonan 
comete hechonan castigabel. 
Por medio di menasa un per- 
sona, ta caus’e sufrimento of 
violencia. Un insulto ta un 
expresion ofensivo cu ta ata- 


cha honor y bon nomber di 
hende. Ora e tipo di mensa- 
henan aki wordo poni den 
medionan di comunicacion, 
por haci denuncia y si tin su- 
ficiente indicacionnan lo start 
un investigacion penal cu por 
hiba hasta na detencion. 


By the way, a base di ley civil 
por actua mucho mas efec- 
tivo contra e tipo di abusonan 
aki. Ora di comete hechonan 
castigabel por trata tambe di 
un acto ilegitimo, caminda 
hues por (por ehempel) im- 
pone daño y perhuicio. Of 
un prohibicion pa publica. 
Tin casonan conoci caminda 
hendenan a wordo kita for di 
trabao pa nan doño di trabao. 
Tambe violacion di privaci- 
dad por hiba na un acto ilegi- 
timo den ley civil. 

Agentenan den helicopter 
di polis a topa curpa sin 
bida 


Ayera tardi durante con- 
trol rutinario di helicop- 
ter di polis, a mira poco 
panort di kapel di Alto 
Vista un curpa sin bida. 
Mesora a pone central di 
polis na altura, y a manda 
autoridadnan 
necesario 
na e sitio pa haci inves- 
tigacion. 


Dokter forensico tambe ta- 


bata presente na e sitio, pa 
conhuntamente cu e team 
forensico di Cuerpo Policial, 
na e sitio mes a haci su inves- 
tigacion. 


A haya droga tambe na e 
lugar, cual a keda confisca y 
entrega na Unidad di Cri- 
men Organisa, cu lo sigui cu 
e investigacion. 


Chauffeur a baha caminda na man drechi 
y auto a keda pega den yerba muha 


Diaranson 
madruga 
a 
drenta informe di un ac- 
cidente na Westpunt, me- 
sora a dirigi un patruya na 
e sitio. 


Na yegada di e patruya a 
bin compronde cu un dama 
chauffeur a slip baha camin- 
da na man drechi y su auto a 
keda pega den e yerba muha. 
Afortunadamente 
ningun 
hende a resulta herida. Take- 
lwagen mester a bini pa saca 
e auto. 


E di dos edicion di Tino Ruiz Memorial 
Walk And Run 


Tur cos ta cla y ta prepan- 
do e dia yega pa e di dos 
edicion di Tino Ruiz Me- 
morial Walk and Run. E 
prome biaha cu a organisa 
e evento aki bou nomber 
di defunto Tino Ruiz pa 
asina por recorda su leg- 
acía a coy un acogida 
masal. Pueblo di Aruba a 
yega hunto pa asina por a 
move den un manera sano 
haciendo deporte. 


Andre Angela di comision 
Tino Ruiz ta elabora cu e aña 
aki un biaha mas tin e walk 
and run di 5km. E ta cuminsa 
for di Plaza Tino Ruiz situa 
na Warda di Polis di Motor 
Unit y ta termina na e mesun 
sitio. Mirando e solo fuerte a 
dicidi di cambia e horario pa 
mainta trempan. Pa exacta- 
mente 6’or mainta e careda 
ta inicia. 


Inscripcion a habri trempan 
y e ta bayendo manera pan 
cayente. Ta tuma solamente 
750 participante y no lo bay 
mas cu esaki. 


E aña aki ta conta cu seccion 
pa mucha tambe pa depar- 
tamento di Husticia cu kier 
forma grupo di cuater lo tin 
cu bistinan uniform y core e 
ruta. 


Chauffeur a yega mucho 
duru na Paperclip rotonde y 
a subie 


Diaranson 
madruga 
a 
drenta informe di un ac- 
cidente na e Paperclip 
rotonde na Sero Patrishi, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata 


di un accidente unda cu e 
chauffeur a yega mucho duro 
y no a logra pasa bon y a dob- 
la arm di wiel y kap e tirenan 
di e auto. Afortunadamente 
ningun hende a resulta her- 
ida. Takelwagen mester a bin 
busca e auto. 

AI desaroya na Hulanda ta miho den diagnostica derame compara cu 
dokter 


(NLTimes) - Investigador- 
nan Hulandes a desaroya 
un programa di inteligen- 
cia artificial cu por diag- 
nostica un derame den- 
tro di secondenan. Segun 
Merel Boers y su colegan- 
an na nicolab, e asina yama 
StrokeViewer por signifi- 
cantemente aumenta un 
pashent su chens di sobre- 
vivi pa medio di duna nan 
un diagnosis corecto y di e 


manera aki, nan por ricibi 
tratamento hopi mas lihe, 
Volkskrant a reporta. 


Mas o menos un di 5 parti di 
persona lo haya un derame 
den su bida. Den e miho 
caso, esaki lo pasa cerca di un 
centro specialisa cu por in- 
mediatamente cuminsa cu e 
tratamento corecto pa limita 
e daño. Esaki rarabes ta e caso 
en practica. Pashentnan hopi 


biaha ta caba na hospital- 
nan chikito meymey anochi, 
unda e docter mester prome 
lanta pa e por revisa un CT 
scan. Y hopi biaha, e pashent 
mester despues bay un hos- 
pital grandi pa asina por haya 
tratamento. 


Boers a cuminsa traha riba 
StrokeViewer den aña 2015 
despues cu como un investi- 
gador na AMC Hospital den 
Amsterdam el a mira demasi- 
ado pashent cu a haya derame 
fayece a causa di tratamento 
cu a cuminsa demasiado laat. 
StrokeViewer 
automatica- 
mente ta manda un pash- 
ent su scan na loke ta yama 
‘cloud’, unda e AI por detecta 
un posibel derame. E dokter- 
nan eora ta ricibi un notifica- 
cion riba nan celular dentro 
di seconde pa asina nan por 
comparti e imagennan cu nan 
coleganan of otro hospitalnan 
mesun lihe. 


Nicolab su desafio mas gran- 
di ta convence hospitalnan pa 
inverti den e sistema. Na Hu- 
landa, mas o menos 60 hos- 
pital ta haci uso di StrokeV- 
iewer. 


Ritse Mann, un radiologo na 
Radboudumc, a usa un siste- 
ma pa un tempo. “Tur pash- 
ent cu derame den e region 
di Nijmegen a ta bini cerca 
nos, e ta valioso cu hospital- 
nan alrededor por bati alarma 
rapidamente y nos por moni- 
tor inmediatamente. Sinem- 
bargo durante e test, e prac- 


tica tabata menos den ordo. E 
hospitalnan alrededor no ta- 
batin e sistema, nificando cu 
nan no tabata usa esaki cor- 
ectamente. E balor ta si tur 
hende haci uso di dje. Esaki 
ya caba ta pasando den e re- 
gion di Amsterdam.” 


Mann ta kere cu e AI ta mio 
den detecta un derame cu su 
persona. “Mi ta un radiologo 
intervencional. 
Neurora- 
diologonan ta miho den esa- 
ki. Pero ora mi ta den turno, 
ami ta e persona cu ta revisa 
un scan of un asistent,” el a 
splica Volskrant. StrokeView- 
er ta specialmente valioso den 
haya derame chikito cu no ta 
localisa central. “Si nos mira 
rapidamente unda e cuahulo 
di sanger ta den un pashent 
na un hospital alrededor, nos 
por evalua di miho manera 
cu e persona mester bin cerca 
nos of nan mester keda unda 
nan ta y ricibi tratamento lo 
mas pronto posibel. Den e 
caso aki, un sistema cu ta 
permiti bo mira tur cos con- 
huntamente cu nan ta hopi 


util.” 


Boers ta convenci cu e tec- 
nologia nobo, incluyendo AI, 
ta indispensabel den alivia e 
presion cu ta aumentando 
riba cuido di salud. “E pobla- 
cion ta birando mas grandi, 
nos ta ricibiendo cada biaha 
mas pashent, mas interven- 
cion, y ya caba nos tin escasez 
di empleado,” Boers a splica 
e corant. “Bo por resolve e 
problemanan aki cu innova- 
cion. Esaki ta reduci e trabao 
y ta spaar sociedad gastonan. 
Pero mas importante, pa me- 
dio di acelera cuido crucial, 
bo por duna un persona e 
chens di sobrevivi.” 


Un red di 54 hospital den 
Spaña recientemente a uni na 
StrokeView. “Na Australia, 
tambe nos ta traha den re- 
gionnan di hospital grandi. E 
distancianan aki ta hopi mas 
grandi aki, cual ta haci cu ta 
hopi mas importante cu nan 
por traha digitalmente y rapi- 
damente,” Boers a expresa. 


Rusia ta duna boet na Wikipedia y Apple pa plama ‘informacion falso’ 
tocante conflico cu Ucrania 


(AP) - Un corte Ruso riba 
diahuebs a impone un 
boet riba Apple y Wiki- 
pedia pa motibo cu a fra- 
casa di retira material cu 
ta considera ‘informacion 
falso’ tocante Rusia su ac- 
cionnan militar na Ucra- 
nia. 


Un Huez di paz den e mag- 
istrado su Corte, cual ta trata 
violacionnan di administra- 
cion y casonan criminal di 
nivel abao, a duna Wikimedia 
Foundation un boet di 33,000 
dollar pa mantene material 
riba paginanan Ruso cu ta 
viola un ley tocante desacred- 
ita Rusia su ehercito y plama 
informacion falso tocante e 
conflicto cu Ucrania, segun 
noticiero di Rusia a reporta. 


E mesun Huez aki a declara 
Apple culpabel di no a kita 
podcast y aplicacionnan cu 
e tipo di informacion aki y a 
duna e companai un boet di 
4,400 dollar. 


Desde cu a manda trupanan 
di ehercito den Ucrania den 
februari di aña 2022, Rusia a 
cuminsa aplica un gran can- 
tidad di medida pa por castiga 
cualkier critica of duda di e 
campaña militar. Algun di e 
criticonan a ricibi castigonan 
severo. Figura di oposicion 
Vladimir Kara-Murza a keda 
sentencia e aña aki na 25 aña 
den prizon pa traicion cu a 
bini for di speechnan cu el 
a haci contra Rusia su ac- 
cionnan na Ucrania. 

Arubaanse Voetball Bond ta prepara pa 
Nations League cu etapa di pre-seleccion 


Nations League ta acer- 
cando, y Aruba ta prepa- 
rando pa un desafio explo- 
sivo. Bondscoach Marvic 
Bermudez a haci un pre- 
seleccion di 25 hunga- 
donan talentoso residente 
na Hulanda y 25 hunga- 
donan local pa cuminsa 
prepara pa e tarea dificil 
di traha su lista final. 


Dies hoben sumamente tal- 
entoso cu ta subi for di Acad- 
emy U20 lo duna nan tur y 
bataya pa un posibel luga 
riba e seleccion final. Tur 
hungado ta poniendo nan 
miho esfuerso durante train- 
ing, ambos na Aruba como 
na Hulanda, y tur hungado 
mester pasa un prueba fisico 
pa bin na remarke pa forma 
parti di e seleccion final cu lo 
representa nos isla september 
binidero contra Cayman Is- 
lands. 


Como parti di nan prepara- 
cion, pre-seleccion di Hu- 
landa a enfrenta Jong Sparta 
Rotterdam dia 2 di augustus, 
unda nan a sali gana 5-0. E 
wega aki tabata un chens pa 
un gran parti di e hunga- 


donan riba e lista demostra 
nan habilidadnan y haya ex- 
periencia valioso di wega. 


Den esaki, cada hungado 
haya minuut di wega y e head 
coach por a haya oportunidad 


pa evalua cada hungado den 
accion. Tur momento ta un 
preparacion pa trece e federa- 
cion mas cerca di nan meta. 


E hungadonan lo sigui de- 
mostra nan talento ora nan 
enfrenta Excelsior Maassluis 
den un otro wega. 


Dos aña despues di Tokyo, Simone Biles ta regresa for di “the twisties” 


(AP)—Pa hopi aña den e 
mundo di gymnastiek, e 
frase “the twisties” tabata 
usualmente uza scondi, 
comosifuera 
bisando 
e 
termino, cual ta referi na 
e perdida di conscienti- 
sacion di aire di un atleta 
durante un rutina, lo em- 
peora e problema. 


Despues Simone Biles a uza 
e termino aki dilanti henter 
mundo dos aña pasa na To- 
kyo, despues cu un blokeo 
mental diripiente na comien- 
so di e Weganan Olimpico 
na 2020 a forsa e atleta mas 


briyante den gymnastiek pa 
retira for di varios compe- 
tencia—incluyendo e final di 
team—pa asina e por proteha 
su mes. 


Biles a regresa pa gana me- 
daya koper riba e evenwich- 
tsbalk, den cual el a modifica 
algun pasonan di su rutina pa 
exclui elementonan di draai- 
mento di curpa. Esaki tabata 
su di shete medaya Olimpico, 
y el a yama esaki un victoria 
mientras el a admiti tambe 
cu the twisties ainda no a dis- 
parce. E y su coach, Cecile 
Landi, a djis haya un manera 


pa traha rond di nan. 


Pero esey no lo ta un opcion 
diasabra ora Biles competi pa 
prome biaha desde Tokyo na 
e U.S. Classic na Chicago. 
Desde diahuebs, e atleta di 
26 aña ta plania pa haci tur 
cuatro evento, incluyendo 
baranan desigual, di cual el a 
reconoce riba su Instragram 
stories cu esaki tabata e dis- 
ciplina mas dificil pa regresa 
na dje “ambos mental- y fisi- 
camente” pasobra cu e rutina 
ta basicamente 45 seconde di 
draaimento di curpa, flota- 
mento y bulamento di bara 
pa bara. 


Biles por dicidi na cualkier 
momento kico ta mas com- 
fortabel pa e haci y kico no, 
aunke e atleta femenino mas 
decora den e mundo di gym- 
nastiek a agrega: “Mi ta bon. 
Mi por twist atrobe, no wor- 
ry.” 


Sinembargo, si durante e 
weekend aki of e proximo 12 
luna den su careda pa Wega- 
nan Olimpico na Paris e no 
logra cualifica, simplemente 
pa ta back ta un victoria den 
su mes. No ta tur hende por 
logra esaki. 


Den e mesun tempo cu Biles 
a retira for di e Weganan 
Olimpico na Tokyo, Gage 
Dyer tabata train na Okla- 
homa y tabata interesa pa cu- 
alifica pa e campeonatonan 
mundial 2021. Aunke cu ya e 
tabata un bon atleta, e tabata 
sa cu e mester haci rutinanan 
mas dificil pa asina e por re- 
salta. Pues, esey tabata nifica 
mas twist y mas flip. Pa 2021, 
e tabata campeon di NCAA 
den varios evento. El a tende 
di the twisties pero e nunca e 
experencia. Te cu algun luna 
despues na 2021, unda tur e 
elementonan basico cu el por 
a domina, a disparce.Esaki a 
resulta den un herida den e 
enkel di e atleta, cual nunca 
a recupera mas. Actualmente 


e ta bibando na Florida, trah- 
ando na Disney World den e 
show di “The Lion King.” 


Mientras cu no tin nada cu 
por cura the twisties, hopi 
atleta di gymnastiek por ben- 
eficia pa tuma un stap atras 
mentalmente cu e speransa 
di por duna nan curpa e des- 
canso cu nan mester y cum- 
insa back mas miho. Aunke 
fenomeno aki semper tabata 
algo cu no ta haya suficiente 
atencion for di atletanan of 
federacionnan di gymnas- 
tiek, e honestidad di Simone 
Biles tocante su bataya cu e 
diferente elementonan di the 
twisties a haci cu awo atleta- 
nan por tin mas curashi pa 
papia tocante esaki. 

Minister Rocco Tjon: 
Reaccion “Enfoke” Parti 2 


Ayera 
merdia, 
durante 
noticiero riba canal 88.9, 
a traves di e programa 
Enfoke, 
Patrick 
Paskel 
a bolbe menciona cu mi 
persona tawata sospecho- 
so y a wordo deteni door 
di landsrecherche tempo 
cu mi tawata eherce mi 
funcion den Cuerpo Poli- 
cial. E biaha aki a referi 
na un caso specifico y a 
menciona 
nombernan 
di Agentenan Policial cu 
tawata envolvi. 


Na prome luga mi kier bisa 
cu durante mi carera, trah- 
ando pa 17 aña den Husticia, 
mi a traha na diferente depar- 
tamento den Cuerpo Policial 
y tambe mi a traha como di- 
rector di KIA. Den mi fun- 


cion como hefe di e diferente 
departamentonan y como 
director di KIA mi a duna na 
diferente ocasion declaracion 
na Landsrecherche y na BIV 
den diferente caso. 


Por medio di e comunicado 
aki, mi ta BOLBE desmenti 
rotundamente tur cos cu a 
wordo treci padilanti, duran- 
te e programa “Enfoke”, cu 
mi persona NUNCA a par- 
ticipa, tawata sospechoso of 
a ser deteni den ningun caso 
cu nan a trece pa dilanti. Ni 
den e caso cu a wordo treci pa 
dilanti den nan programa di 
diamars, ni den e caso cu nan 
a trece pa dilanti ayera. Mi 
nunca tawata deteni na Land- 
srecherche, sigur no pasobra 
mi no tawata integro den mi 


funcion anterior. 


Por ultimo mi kier bisa cu 
e documentonan cu ta ser 
referi na dje y cu a ser mustra 
den nan programa di ayera, 
ta documentonan di e caso 
di mi prome yiu. Documen- 
tonan cu mi mes a publica 
riba mi pagina di Facebook 
y a comparti cu Parlamento 
despues cu mi a huramenta 
como Minister di Husticia y 
Asuntonan Social. 


Ta trata un biaha mas di men- 
tiranan indignante, pa es mo- 
tibo, un keho penal ya caba a 
ser entrega debidamente en 
contra di esaki. Adicional- 
mente mi por agrega cu paso- 
nan legal (civil) tambe lo ser 
tuma. 


Lider di fraccion AVP mr. Mike Eman: 
Aumento alarmante di schoolgeld ta un preocupacion grandi pa Aruba 


Awe lider di fraccion di AVP mr. Mike Eman 
a manda den nomber di su fraccion y di may- 
ornan cu tin yiunan na scol, un peticion ur- 
gente pa Prome Minister Sra. Mr. Evelyn 
Wever-Croes, pa tuma precaucionnan mes 
ora pa yuda famianan y enseñansa na Aruba. 
E peticion urgente aki ta relaciona cu e au- 
mentonan alarmante di schoolgeld, princi- 
palmente pa famianan cu un entrada abou, e 
gastonan adicional halto pa articulonan esen- 
cial pa alumnonan di EPB y e falta di subsidio 
na scolnan particula pa por keda ofrece ense- 
ñansa di calidad. 


Fraccion di AVP y e mayornan ta sumamente preo- 
cupa pa e falta grandi na subsidio y sosten finan- 
ciero di gobierno na institucionnan di enseñansa 
na Aruba manera SKOA, SPCOA y SEPB. Esaki a 
conduci na aumento di ‘schoolgeld’ impagabel cu 
ta menasa acceso na enseñansa pa hopi den nos co- 
munidad. 
Eman ta menciona e aumentonan: “Pa scolnan di 
MAVO e schoolgeld a subi di 175 florin na 2015 pa 
250 na 2021, un subida di 43% y pa 2023/2024 tin 
un suma inaceptabel planea di 350 florin loke ta un 


aumento di nada menos cu 40%. Pa scolnan basico 
e situacion ta pio ainda. Nan ta mira un subida di 
175 pa 275 loke ta 57%. Pa kleuterscholen di SKOA 
e suma a subi drasticamente. Di 150 pa 250 florin, 
loke ta un aumento di 66%. Tur esaki ta hopi preo- 
cupante. E aumentonan incontrolabel aki ta afecta e 
stabilidad financiero di mayornan y di scolnan den 
forma alarmante y ta forma un menasa e derecho 
riba enseñansa. Riba tur e sumanan menciona - na 
casi tur scol - ta bin ‘aircogeld’ acerca di 150 flo- 
rin. Un famia promedio di tres (3) yiu cu ta bay 
scol, un na kleuter, un na scol basico y un cu ta bay 
MAVO, mester paga e suma di 1325 na school- y 
aircogeld prome cu nan yiunan por cuminsa atende 
scol. E aumentonan di schoolgeld na EPB tambe ta 
enorme. E prome tres añanan ta wordo aumenta di 
125 pa 280 florin y pa e di cuatro aña ta bay di 150 
pa 330 florin.” 
Eman den nomber di fraccion di AVP ta haci un 
yamada urgente riba Gabinete di Prome Minister 
Wever-Croes pa riba termino hopi cortico tuma e 
siguiente decisionnan esencial: 
Aumento di subsidio pa scolnan: Fraccion di AVP 
ta boga pa un aumento substancial di subsidio pa 
scolnan, esaki conforme e principio di igualdad 
manera ancra den nos Constitucion. Esaki lo haci 
posibel pa alivia mayornan di e gastonan financiero 
pisa, mehora maneho di scolnan particular, crea e 
posibilidad pa mehora e posicion di maestronan di 
scol y tambe soluciona e problematica di subsidio 
di werksternan. 


Aumento substancial di aumento di schoolkin- 
derentoeslag: Ta urgi gobierno pa aumenta den for- 
ma substancial e ‘schoolkinderentoeslag’ pa fami- 
anan cu un entrada abou. Asina famianan por paga 
schoolgeld y otro gastonan di scol pa nan yiunan 


sin mester kibra nan presupuesto mensual. 
Compra di parti di gobierno di ‘laptop’ pa alum- 
nonan di EPB: Fraccion di AVP ta urgi gobierno 
pa gobierno cumpra e laptopnan cu alumnonan di 
EPB tin mester. Esaki ta esencial pa nan por partic- 
ipa den forma activo y efectivo na enseñansa digital 
y pa nan sigui stimula nan crecemento intelectual. 


Eman ta enfatisa cu ta responsabilidad di gobierno 
di Aruba pa garantisa acceso na enseñansa di cali- 
dad halto pa tur hende den comunidad. Un ense- 
ñansa cu ta bon financia y sosten na famianan cu 
un entrada abou, ta crucial pa adelanto y bienestar 
di henter comunidad. 
Fraccion di AVP ta haci un peticion urgente riba 
Prome Minister Wever-Croes pa tuma accion me- 
sora y ehecuta di inmediato e decisionnan di sosten 
esencial na famianan y na scolnan aki. Mike Eman: 
“Esaki lo percura pa enseñansa di calidad keda ac- 
cesibel pa tur alumno na Aruba.” 

Parlamentario Marco Berlis (MEP): 
Gerlien Croes no ta presenta cifranan y splicacion completo na pueblo 


Den un articulo reciente y Face- 
book post colega Gerlien Croes 
ta presenta un panorama incom- 
pleto di loke e rapport di Raad 
van Advies ta duna riba e ley di 
Suppletoire Begroting. Gerlien ta 
hunga un strategia diseña pa hun- 
ga cu e mente di pueblo intencio- 
nalmente pa atrobe crea division 
y disgusto. P’esey, un biaha mas 
hunto cu e articulo aki lo mi pro- 
vee informacion y documentonan 
pa pueblo por mira cu loke mi ta 
presenta ta corecto y confiabel. 
Mi ta lamenta profundamente cu 
keto bay Gerlien Croes ta hunga 
e mesun strategia berde y corupto 
di cua “supuestamente” e la huy. 
Un politica cu supuestamente 
e la condena den su esencia y 
awor ta persisti pa keda usa den 
su strategia como Parlamentario 
“independiente.” Mi ta bay pre- 
senta Gerlien su argumentonan 
y despues añadi kico e no kier pa 
pueblo sa. E ta evidente awor cu 
e la “desprende” di su plataforma 
politico berde e ta en busca di 
votadonan cual e kier conkista 
‘cueste lo que cueste’! 


Placa cu gobierno ta ricibiendo 
extra: “Meevallers” 
(1) Raad van Advies (RvA): Gobierno 
a ricibi 3 miyon extra di dividend be- 
lasting (Punto 2.3 pag.6 RvA). 
(2) ATA lo a paga gobierno fl.12.8 mi- 


yon extra cu presupuesta (Punto 2.6 
pag.7 RvA). 
(3)-Banco Central di Aruba a genera 
fl.1 miyon extra pa pais Aruba (Nader 
Rapport pag.5 Gerlien no a lesa esaki. 
Ta RvA so e ta lesa). Ta straña mi cu 
Gerlien ta bisa cu tin un “overschot” 
di 15.8 miyon, mi ta imagina e ta 
conta e 12.8 miyon di ATA y 3 miyon 
di dividend belasting so. E mester ta 
16.8 miyon florin. 


Gerlien no kier pa bo sa cua 
“Tegenvallers” tin 
(1) RvA riba pagina 6, punto 2.3 ta 
menciona cu pa via cu BBO na fron- 
tera a conoce un retraso, mester ahus- 
ta e suma cu lo bay ricibi pa menos. 
Esaki kiermen, cu lo tin miyones di 
diferencia den entrada. 
(2) RvA tambe ta menciona cu co- 
bransa di loonsubsidie presupuesta 
pa 53.5 miyon florin a baha bay te na 
mas o menos 20.4 miyon florin. Esaki 
ta 33.1miyon florin menos! (Nader 
rapport pag.4 punto 2.5, RvA p.6) 
(3) BBO na frontera ta wordo intro- 
duci na Augustus en bes di Juni. Lo 
tin miyones di florin menos den caha 
pa gobierno. 
(4) Presupuesto 2024 ta mustra cu 
interes di debenan lo subi di 250 mi- 
yon florin (2023) pa 281 miyon flo- 
rin (2024). Esaki ta un aumento di 
31 miyon florin! Tegenvallers ta cay 
awor riba 33.1 miyon + 31 miyon= 
64.1 miyon menos. Kiermen, di cua 


‘overschot’ Gerlien ta papiando? Esa- 
ki ta sin conta cu e suma di entrada di 
BBO na frontera lo baha miyones. Di 
e forma aki Gerlien kier gaña pueblo 
pa asina sigui e mesun strategia cu 
AVP; dividi pueblo pa gana voto. Pero 
gana voto basa riba mentira atrobe 
Gerlien? Ta parce cu Gerlien tampoco 
sa traha cu “rekensom” y no por conta 
cu 16.8 miyon – 64.1 miyon = 48.3 
miyon florin den cora. Hasta si nos 
laga e interes di debe afo ainda gobi- 
erno lo ta na 17.3 miyon florin den 
cora! P’esey tambe Gobierno a usa e 


“meevallers” di 16.8 miyon pa paga e 
“tegenvallers.” No ta pornada a subi 
BBO 1% y a introduci BBO na fron- 
tera. Si bo lider Horcan Mike Eman 
no a pasa riba Aruba pa 8 aña y abo 
no a sinta bati man pe, awe nos no ta 
akinan! 


CAft ta elogia Gobierno riba su 
maneho di finanzas publico 
Adicionalmente Gerlien ta demostra 
falta di experencia, conocemento y ta 
intencionalmente selectivo ki infor- 
macion e ta usa basta e por supuesta- 
mente “demostra” con malo gobierno 
ta maneha finanzas publico. Ora cu 
ta bay analisa e rapport di CAft di 28 
di april 2023, cu e no kier ni mishi, 
por mira con CAf ta elogia maneho 
di Gobierno riba e finanzas publico di 
Aruba. Gerlien, por fabor lesa e Nad- 
er Rapport di Suppletoire Begroting 
tambe hunto cu tur e otro documen- 
tonan, pasobra esaki ta duna claridad 
amplio unda abo kier trece confusion. 


Gerlien ta critica “surplus” 
Gerlien ta critica e 8.1 miyon florin 
di surplus di AZV. Gerlien ta critica 
1% surplus di presupuesto cu ta mas 
o menos 63 miyon florin pa paga debe 
pa nos pais por progresa. Gerlien no 
gusta wak surplus, e ta custumbra 
cu deficit, mega debe y mal maneho 
Emanista. Esey ta loke abo a permiti 
y bati man pe. Awor nos tin un Go- 
bierno disciplina cu ta cumpliendo cu 
CAft. Gañamento ta e politica nobo 
cu bo a priminti? Esey nos ta yama 
Diseña mentira, Vocifera calumnia y 
Lidera style di Old Boys! Bo diseño, 
forma di vocifera y style di lidera ta 
demostra cu ainda bo ta brasa duro e 
politica di Emanismo corupto! 

Resultado Sorteo 
3 august 2023 


Cadena Alexander Lottery ta presenta resultado di weganan di suerte 


merdia 


Letter 


0 
0 
0 
0 


0 
0 
0 


0 
0 
0 
0 
0 

FP 


2925 


www.lottoaruba.com 


resultado : sorteo 03 aug 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


9468 
340.000,- 


x Jackpot 
x Match 4+ 


Proximo Jackpot 


X2 


880 


x Jackpot 


Sorteo # 3991 
Sorteo # 


Sorteo # 2047 


9898 


7517 


Sorteo # 3991 


1133 


x Jackpot 


x match 4 
x afl. 12,00 


2416 


Sorteo # 3991 


Sorteo # 865 


x afl. 500,00 


x afl.15,00 
x afl 50.00 


Gemeni 


Sorteo # 


x afl 8,00 


Mega Ball: 


Proximo Jackpot 


310.000,- 


x match 4 


x Match 4 
132.000,- 


Proximo Jackpot 


Sorteo # 


Sorteo # 


Afl. 410.000,- 




Letter 


0 
0 
0 


0 


0 


27 


460 


0 
0 
0 
0 
0 



3 



x Match 4 
150.000,- 


Proximo Jackpot 


Sorteo # 


Sorteo # 6191 


Sorteo # 


x afl 8,00 


Mega Ball 


Proximo Jackpot 


310.000,- 


x match 4 


4041 


Sorteo # 5811 


Sorteo # 741 


x afl. 500,00 


x afl.15,00 
x afl 50.00 


Sagitario 


FP 


618 


x Jackpot 


Sorteo # 8008 
Sorteo # 


Sorteo # 1757 


2055 


3626 


Sorteo # 7052 


8051 


x Jackpot 


x Match 4 
x afl. 12,00 


www.lottoaruba.com 


resultado : sorteo 03 aug 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


7542 
310.000,- 


x Jackpot 
x Match 4+ 


Proximo Jackpot 


X2 
01-02-04-09-10 


9966 


Afl. 410.000,- 


anochi 


diario 
Korsou 
super4 
flamingo 


5886 
4475 
2787 
0873 
6143 
7858 
super5 
5441 
6181 
6880 
19559 
7009 


sorteo/servicio 


DAA cu inicio di BBO na frontera 


Awe diamars, prome di 
augustus 2023 e ley di 
BBO na frontera a drenta 
na vigor. Aduana lo cobra 
cuater porciento di BBO/ 
BAVP y tres porciento di 
BAZV na frontera. Total, 
ta shete porciento di im- 
puesto cu lo wordo calcu- 
la for di e douanewaarde. 


Ta bon pa subraya, cu e co- 
bransa di BBO na frontera 
ta conta pa tur importador. 
Tanto persona priva, como 
comerciante lo paga esaki na 
momento di importacion. 
Mester tene na cuenta cu ta 
solamente e comerciante cu 
ta rebende su productonan 
tin derecho di deduccion di e 
suma di BBO paga na fron- 
tera. Na e momento cu e 
comerciante aki presenta su 
declaracion di BBO na De- 


partamento di Impuesto, e 
ta haci uzo di su derecho di 
deduccion. E comerciante ta 
adkiri e derecho aki na mo- 
mento cu e paga BBO na 
importacion y presenta su 
declaracion di BBO na De- 
partamento di Impuesto. 


Pa mas informacion of pre- 


gunta por tuma contacto cu 
Departamento 
di 
Aduana 
libremente na 5238888 of 
info@douane.aw 
y 
como 
tambe bishita e website di 
Departamento di Impuesto 
https://www.impuesto.aw/ 
bbo-na-frontera-pregunta- 
frecuente 


Trabao boluntario na 
Hulanda pa hobennan entre 
18 y 30 aña 


Bo tin un paspoort valido y 
por biaha pa 6 of 12 luna? 


Bo kier conoce Hulanda? 


Bo kier haci trabou boluntar- 
io hunto cu otro hobennan? 


Bo kier siña habilidadnan 
nobo? 


Si tur bo contesta ta un SI! 
CEDE Aruba por ofrece bo e 
oportunidad unico aki! 


EU Projects di CEDE Aru- 
ba tin un proyecto na Hu- 
landa cu un posicion habri 
pa un hoben motiva! Esaki 
ta e oportunidad perfecto pa 
hobennan cu kier tuma un 
‘gap year’ den nan estudio, 
of prome cu sigui studia of 
busca trabao. 


Na 
Barneveld, 
Hulanda, 
boluntarionan lo traha na 
un empresa social yama 'het 
Lunchcafé' na De Heygraeff 
na Woudenberg. Esaki ta cay 
dentro di un organisacion di 
cuido cu yama Reinaerde. 
Reinaerde ta brinda cuido 
na 170 residentenan cu limi- 
tacionnan. Boluntarionan lo 
prepara cumindanan y tambe 
yuda cu tur e otro trabaonan 
necesario cu ta parti di traha 
den un cushina di un café. E 
standards lo ta den acuerdo 
cu e reglanan di HACCP, en- 
tre otro. Ademas, tambe lo 
tin oportunidadnan pa guia 
hendenan cu limitacionnan 
den workshops. 


Educacion previo no ta un 
rekisito, pero dominio basico 
di Ingles si ta importante. 


Durante oranan di trabou, 
mayoria cliente lo uza idioma 
Hulandes. 


E proyecto aki tin un dura- 
cion di 6 of 12 luna cumin- 
sando na September 2023. 


CEDE Aruba ta financia via 
European Solidarity Corps 
(ESC) pa cubri e gastonan di 
mas grandi pa tur hoben cu 
ta interesa pa bira boluntario. 
Esaki ta inclui gastonan di bi- 
ahe, acomodacion y cuminda 
durante ful e proyecto. 


Abo of un hoben cu bo con- 
oce ta interesa? Manda un e- 
mail pa euyouth@cedearuba. 
org of un WhatsApp na 561- 
9666. Pa mas informacion to- 
cante CEDE Aruba y proyec- 
tonan boluntario internacio- 
nal, bishita nos website www. 
cedearuba.org/international- 
youth-projects of sigui nos 
riba IG: @euprojectsaruba. 


SERVICIO A21 


Diabierna 4 augustus 2023 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. arubiano balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


TA HUUR 


se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA BUSCA 


señora cu auto dialuna pa 
diabierna pa busca yiu di skol, 
cushina y hasi limpieza di cas 
11.30 -5.30 
Tel. 563 8822 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 
Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 


bunita cas na gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


MASSAGE PROFESIONAL 
Unisex 
en la puerta de tu casa 
relaja mente y cuerpo 
activa tu energía . 
Por favor llama 
297 630 8450 / 297 562 6172 
Horario 9 am / 7 pm 


_____________________________________ 


TA HUUR 


un cas 3 camber , 2 baño 


bario Primavera 
Pa mas info por yama 
Tel. 641 3290 
________________________ 


TA HUUR 
Cas na bubali 17g 
3 camber / 2 baño 
Pa mas info 
Tel. 561 1496 / 662 9832 
___________________________ 


San Nicolas: 
Centro Medico 
Tel. 584 5794 


Oranjestad: 
del Pueblo 
Tel. 582 1253 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 

Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
“Cado Wever” 


Cu dolor na nos curason, pero conforme cu 
Dios su boluntad nos ta anuncia fayecimento di: 


Hilario Vicente Kock 
“Lai” 
*13-09-1938 †01-08-2023 


Na nomber di su: 
Esposa: Leonida “Nora” Kock-Peña 


Yiunan: Amado y Erna 
Ernesto y Margaritha 
Benito y Shirley 
Robert 


Rumannan: Chela Angela y famia 
Casimira Vrolijk y famia 
Monica Krozendijk y famia 


Nieto y nietanan, bisanieto y bisanieta, primo y 
primanan, comer y compernan, sobrino y sobri- 
nanan, swa y cuñanan y ihanan. 


Demas famia: Kock, Peña, Fujooah, Soerourd- 
jojo, Farro, Krozendijk, Vrolijk, Hernandes, 
Montsanto, Angela, Kerpens, Ekdahl, Koolman. 


Tur su amigonan di radio 11 meter band. 


Si encaso den nos tristeza nos por a lubida algun 
famia, nos ta pidi nos mas sincero disculpa 


Acto di despedida lo tuma lugar Diasabra 05 di 
Augustus 2023 na Pray Funeral Home di 9.00 
am pa 11.00 am. Cremashon lo tuma lugar den 
seno familiar. 


Nos ta lamenta cu nos no por tuma bishita di 
condolencia na cas pa motibo di Salud. 


In mijn hart blijf ik je dragen 
In mijn hart blijf je bestaan 
Aan dat kleine plekje in mijn hart 
Daar komt niemand meer aan 


Mi lo carga bo den mi curason 
Den mi curason lo bo keda exsisti 
Den e lugar chikito di mi curason 
eynan niun hende lo yega 



BEP (Hubertha Jacoba 
Theodora) Vogel 
echtgenoot van Peter Snieders. 
•Geldrop 26 september 1936 
† Aruba op 30 juli 2023 


Aruba: Peter Snieders 
Brigitte Dillen 
Dushi 


Nederland: 
Nicole en John Van den Oetelaar- Dillen 
Remco 
Steffie 
Joost en Ruby Dillen-Yntema 
Nichi 


Judith Snieders 


Er is gelegenheid tot afscheid nemen in Funeraria 
Royal Adres: Cumana # 44 
Op vrijdag 4 augustus van 14.00 tot 16.00 uur. 
Om 15.00 uur zal er gesproken worden. 


In plaats van bloemen zou Bep het fijn vinden 
als u een donatie achterlaat voor Fundacion Al- 
zheimer Aruba (FAA) 
Hiervoor zijn collectebussen aanwezig 


Nooit klagend, nooit vragend, je lasten in stilte 
dragend. Jouw handen hebben voor ons gewerkt, 
jouw hart heeft voor ons geklopt, jouw ogen 
hebben ons tot het laatst gezocht. 


Dankbaar dat haar een verdere lijdensweg 
bespaard is gebleven, is toch vrij onverwachts 
an ons heengegaan, onze lieve moeder, 
choonmoeder, oma, overgrootmoeder en tante 


Ivone Ursela van Eer- Gietel, 
beter bekend als Wonny of Bonnie. 
* 30 juli 1932 - † 26 juli 2023 
Weduwe van Charlie van Eer. 


Namens haar: 


Kinderen: 
† Maike van Eer 
† Charlie van Eer 
Joan van Eer 
Claire de Koning – van Eer en echtgenoot Kees 
Iwan van Eer en echtgenote Nicole 


Kleinkinderen: 
† Gerby van den Berg 
Nady van den Berg 
Wendy van den Berg 
Aiken van Eer 
Kevin van Eer 
Charley van Eer 
Stevie-Ann van Eer 


Overige familieleden, nichten, neven, vrienden, 
kennissen en buren. 


Onze excuses als wij door ons verdriet vergeten 
zijn iemand te vermelden. 


Speciale dank gaat uit naar: 
Marie Pierre, Chachy Olimpia, Stichting 
H.O.P.E., Wit Gele Kruis thuiszorg, dokter van 
Trigt en assistenten en Conny van Niel. 


Gelegenheid tot het nemen van afscheid en 
condoleren, vindt plaats op vrijdag 4 augustus 
2023 van 14:00 – 16:00 uur. Plaats: Aurora 
Funeral Home te Cumana. 


Daarna vindt de ter aarde bestelling plaats op 
de Acacia begraafplaats aan de Caya Ernesto 
Petronia. 


Tot onze spijt kunnen wij na de begrafenis geen 
rouwbeklag aan huis meer ontvangen. 


A23 
Diabierna 4 augustus 2023 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Eulogio Ramon Robert 
Mihor conoci como: “Loy” 
13-09-1944 - †30-07-2023 


Acto di entiero lo wordo anuncia despues. 


obituArio/servicio 


Artista Arubiano multidisciplinario Olga van 
Bochove cu un solo evento publico na MANA 


E artista ta clausura ocho aña di pensamento 
magico y creacion artistico na Aruba cu un 
muestra di su obranan durante un anochi so. 
Tin fotografia, instalacion, buki di arte, ves- 


tuario teatral, ‘performance art’, 
referencia na sclavitud na Aruba y 
mas … 


Ta trata di un homenahe na Aruba su 
paisahe, historia y hendenan. E evento 
ta stimula un dialogo entre e obranan 
di e artista y e exposicion permanente 
di MANA, contando storianan relacio- 
na cu e reisnan di Aruba (Dushi Tera). 


E relacion di e artista cu su Isla y e Re- 
ino Hulandes ta e fuente principal di 
su trabounan y proceso di creacion. E 
obranan ta un manifestacion di paisa- 
he, construi door di integra diferente 
expresion di arte, den cua varios con- 
cepto, manera temporalidad, transicion 
y e capanan di e sociedad di Aruba, ta 
ser explora y expresa. 


E evento di un anochi so pa publico ta 
complementa e exposicion temporario 
di Olga van Bochove cu ta keda te de- 
cember awor den Museo Arqueologi- 
co Nacional Aruba. E artista ta invita 
bishitantenan pa reflexiona riba kiko e 
expresion Aruba Dushi Tera realmente 
ta ensera. Cada palabra di e titulo ta 
evoca diferente realidad, sentimento y 
nificacion. 


Acudi gratuitamente na Museo Arque- 
ologico Nacional Aruba y experencia 
un Aruba Dushi Tera excepcional dia- 
bierna dia 11 di augustus di 7.30 pa 9’or 
di anochi. 


Mas escritor pa skirbi storia 


Cursistanan cu a sigui e 
curso ‘Skirbimento cre- 
ativo’ (Avansa) na bib- 
lioteca a haya nan certi- 
ficado awemainta. Riba 
potret: 
Tony 
Pareho, 
Stephanie Croes, Ludwi- 
na Perez, Adelaida Pon- 
son, Vi Frank jr. (docente 
y autor), Ida Philomena 
Croes, Ann Angela, Noris 
van Lis-Donata y Domini- 
co Werleman. Nan a keda 
contento y satisfecho y 
nan a siña hopi. 


Lo tin un otro curso Avansa 
na october 2023. Esaki ta 
dura 8 siman y lo ta dialuna 
atardi di 5or pa 7or. Si bo ta 
interesa por manda un email 
na curso@bna.aw pa registra 
of mas informacion. 
Biblioteca Nacional Aruba su 
meta ta pa stimula lesamento 
na Aruba y duna acceso na un 
coleccion di buki na diferente 
idioma y informacion riba un 


variedad di topico. Biblioteca 
tambe ta stimula educacion 
continuo y ta pesey ta ofrece 
curso y tayer pa adulto. 


Miembrecia gratis pa tur 
mucha y hoben 
Biblioteca a introduci miem- 
brecia gratis pa tur mucha y 
hoben bou 18 aña. Biblio- 
teca ta invita tur mayor bay 
biblioteca cu nan yiu y haci 
nan miembro di biblioteca! 
Pakico? Pa tur mucha y ho- 
ben por explora un colec- 
cion grandi di storia y buki 
riba tur topico of lesa revista. 
Biblioteca ta ofrece tambe un 
coleccion di Ebooks y Audio- 
books. 


Tin hopi espacio pa traha riba 
computer, busca informa- 
cion riba Internet y ademas 
tin WIFI gratis pa por usa bo 
Smartphone, tablet y laptop. 
Pa registra como miembro 
por fabor hiba un ID valido. 


Ultimo siman di e campana ‘back to school’ 
Sea creativo, graba bo video cu chens pa gana material y uniform di scol 


Nos ta drentando e ultimo si- 
man di e campaña di Partido 
MEP ‘BACK TO SCHOOL’ 
cu MEP na unda muchanan 
di scol basico y secundario 
por ta creativo, graba un vid- 
eo cu chens pa gana cadeau 
bon pa material y uniform di 
scol. 


Alumnonan di scol basico y scol 
secundario por graba un video 
den forma di TikTok. E video 
mester ta entre 15 pa 30 seconde. 
Indica den e video kico mas bo ta 
gusta na scol. Manda e video na 
info@mep.aw prome cu dialuna 
7 di augustus 2023. Cu esaki Par- 
tido MEP ta contribui na 4 feliz 
ganado hoben di scol basico y 
scol secundario mientras ta goza 
di creatividad di nos muchanan 
y hobennan. E prome premio pa 
e ganadonan di scol basico y scol 
secundario ta AWG. 500,- na 
material di scol. E di dos premio 
pa e ganadonan di scol basico y 
scol secundario ta AWG. 150,- 
na uniform di scol. Ganadonan 
lo ricibi un cadeau bon di e suma 
menciona. 


Ainda tin un siman pa participa. 


Sea creativo ta e regla principal. 
Alumnonan di scol basico y scol 
secundario por graba un video 
den forma di TikTok. E video 
mester ta entre 15 pa 30 seconde. 
Indica den e video kico mas bo ta 
gusta na scol. Manda e video na 
info@mep.aw prome cu dialuna 
7 di augustus 2023. Videonan cu 


wordo manda, lo worde bon ges- 
can prome cu publica nan riba 
paginanan social di Partido MEP. 
Un panel di hurado independi- 
ente lo scoge e videonan ganado. 
Ganadonan lo wordo anuncia 
dia 10 di augustus pa asina nan 
haya chens pa bay reclama nan 
premio prome cu scol habri. 


